Πριν μερικές ημέρες είχαμε δημοσιεύσει ένα άρθρο για το λάθος του ΔΝΤ με τον πολλαπλασιαστή που προκάλεσε τα σκληρά μέτρα ύφεσης τα οποία βούλιαξαν την Ελλάδα. Είχαμε καταλήξει στο συμπέρασμα ότι η κυβέρνηση πρέπει να βάλει το θέμα στο τραπέζι και το ΔΝΤ να αλλάξει στάση απέναντι στην Ελλάδα.\nΕίχαμε αναφέρει τότε ότι το ΔΝΤ είχε υπολογίσει πολλαπλασιαστή 0,5, δηλαδή για κάθε ευρώ λιτότητας η ύφεση θα ήταν 50 λεπτά, ενώ ο πολλαπλασιαστής ήταν 1 ή ακόμη και 1,7, δηλαδή για κάθε ευρώ λιτότητας ύφεση έως και 1,7 ευρώ.\nΕπειδή, λοιπόν, ψάχνουμε και βρίσκουμε κι επειδή τα γραπτά πάντα μένουν σε σχέση με τα λόγια, διαβάστε το εξής και θα εκπλαγείτε:\n«Δεν θα σας κουράσω με λεπτομέρειες. Δώστε μου μόνο ένα λεπτό να σας μιλήσω ως Οικονομολόγος: Η κεντρική ιδέα είναι ότι η σωρευτική ύφεση που υπολογίζουμε για τη διετία 2010-11, είναι της τάξης του 6,5% αν δεν ληφθούν αντισταθμιστικά μέτρα. Η αύξηση του δυνητικού ΑΕΠ τα δύο χρόνια φτάνει τις 4,3 μονάδες.\nΟπότε το «παραγωγικό κενό» ισούται με το άθροισμα αυτών των δύο αριθμών, δηλαδή 10,8 ποσοστιαίες μονάδες. Αν λάβουμε υπ’ όψιν ότι ο πολλαπλασιαστής των αντισταθμιστικών μέτρων έχει υπολογιστεί στο 1,5, τα μέτρα που χρειάζονται για να καλυφθεί το παραγωγικό κενό είναι 10,8/1,5 δηλαδή 7,2% του ΑΕΠ».\nΠου τα βρήκαμε αυτά; Πρόκειται για απόσπασμα από το Ζάππειο 1, από την ομιλία του Αντώνη Σαμαρά στις 7 Ιουλίου 2010. Δηλαδή 2,5 χρόνια πριν ο πρωθυπουργός τα έλεγε αλλά το ΔΝΤ, με την ανοχή της προηγούμενης κυβέρνησης, τι έκανε; Κι έτσι το Ταμείο επέλεξε πολλαπλασιαστή 0,5 αντί για 1,5 με αποτέλεσμα την ύφεση που ζούμε τώρα.\nΓια τους μη μυημένους με τα οικονομικά να αναφέρουμε τα εξής:\nΟ πολλαπλασιαστής είναι ένα συντελεστής της οικονομικής πολιτικής (και της οικονομετρικής ανάλυσης) που δείχνει πόσο αυξάνει η μειώνεται το ΑΕΠ αν η κυβέρνηση ακολουθήσει πολιτική επέκτασης ή λιτότητας.\nΑν ο πολλαπλασιαστής είναι 0,5, αυτό σημαίνει πως αν πάρουμε μέτρα λιτότητας ίσα με 6% του ΑΕΠ, αυτό σημαίνει ότι η ύφεση που θα ακολουθήσει θα είναι της τάξης του 3% του ΑΕΠ.\nΚι αν πάλι ο πολλαπλασιαστής είναι 1,5, αυτό σημαίνει πως αν πάρουμε μέτρα λιτότητας ίσα με 6% του ΑΕΠ, αυτό σημαίνει ότι η ύφεση που θα ακολουθήσει θα είναι της τάξης του 9% του ΑΕΠ.\nΔηλαδή αν ο πολλαπλασιαστής που λαμβάνουμε υπ’ όψιν είναι 1,5 αντί για 0,5, αυτό σημαίνει πως η ύφεση που θα προκύψει από τα ίδια μέτρα λιτότητας θα είναι τριπλάσια!\nΚι αντίστροφα, αν θέλουμε να πάρουμε μέτρα εξισορρόπησης της ύφεσης, αυτό είναι πολύ πιο εύκολο με μεγάλο πολλαπλασιαστή (απ’ ό,τι με μικρότερο).\nΟ Σαμαράς το έλεγε καθαρά, όχι ως πολιτικός αλλά ως οικονομολόγος. Τον άκουσε κανείς τότε; Κι αν όχι το ΔΝΤ από την κυβέρνηση τον άκουσαν; Ήταν η εποχή της παντοδυναμίας του Γ. Παπανδρέου και του Γ. Παπακωνσταντίνου, των κυβερνητών του «Τιτανικού». Ήταν τότε που χλεύαζαν το οικονομικό πρόγραμμα της ΝΔ.\nΕκτός από το ΠΑΣΟΚ θα πρέπει να θυμηθούμε τι έλεγε και ο ΣΥΡΙΖΑ και τι συνεχίζει να λέει. Ο Τσίπρας και οι οικονομικοί του φωστήρες τότε δεν ήξεραν για πολλαπλασιαστές, σήμερα έχουν γίνει ειδήμονες κι επιτίθενται στον Σαμαρά, δηλαδή σ' αυτόν που τα έλεγε από τότε.\nΟ ΣΥΡΙΖΑ ζητούσε μονομερή μείωση του χρέους, διακινδυνεύοντας μια χρεοκοπία και έξοδο από το ευρώ. Αποθεώνει το αργεντίνικο ή το βραζιλιάνικο σύστημα χωρίς να έχει καμιά ουσιαστική πρόταση,\nΤότε η ΝΔ δια του Αντώνη Σαμαρά προέβλεπε πως με το πρώτο μνημόνιο η ύφεση θα ήταν μεγαλύτερη. Κι αυτό διότι ο πραγματικός πολλαπλασιαστής που ίσχυε τότε για την Ελλάδα ήταν 1,5. Κι ακόμα υποστήριζε τότε, ότι με σχετικά περιορισμένα μέτρα «εξισορρόπησης» θα μπορούσαμε να εξουδετερώσουμε την ύφεση (γιατί ο πολλαπλασιαστής ήταν υψηλός). Και εξουδετερώνοντας την ύφεση θα μπορούσαμε να μειώσουμε το κυκλικό έλλειμμα, που λόγω της ύφεσης όλο και μεγάλωνε.\nΑρχές Ιουλίου του 2010, ο Αντώνης Σαμαράς, στο Ζάππειο-Ι είχε πει δημόσια ότι ο πολλαπλασιαστής που ίσχυε για την Ελλάδα ήταν 1,5! Το είχε πει ρητά γιατί ήξερε τότε ότι το ΔΝΤ υπολόγιζε τον πολλαπλασιαστή πολύ μικρότερο, γύρω στο 0,5. Κι έτσι το μοντέλο στο οποίο στηρίχθηκε το αρχικό Μνημόνιο υποτιμούσε την ύφεση που θα προκαλείτο.\nΣήμερα το ΔΝΤ αναγνωρίζει δημόσια ότι είχε άδικο. Κι ότι ο πολλαπλασιαστής που υπολόγισε τότε ήταν 0,5 ενώ ο πραγματικός που ίσχυε για την Ελλάδα ήταν από 1 ως 1,7. Δηλαδή δικαιώνει την κριτική που είχε ασκήσει τότε ο Σαμαράς.\nΤο λάθος του ΔΝΤ έχει αρχίσει να διορθώνεται. Πώς; Με το κούρεμα του χρέους, με τα περισσότερα χρήματα που δόθηκαν, με το γεγονός ότι δε θα πληρώνουμε τόκους για 10 χρόνια, δεν θα πληρώνουμε χρεολύσια στο επίσημο χρέος για 15 χρόνια. Επίσης με το γεγονός ότι οι δανειστές αναγνωρίζουν ότι αν τα έσοδα πέφτουν έξω λόγω μεγαλύτερης ύφεσης από το προβλεπόμενο δεν θα επιβαρύνεται η χώρα με πρόσθετα μέτρα λιτότητας. Εφ’ όσον βέβαια η κυβέρνηση από την πλευρά της εφαρμόζει πλήρως τα συμφωνημένα.\nΕίναι σαφέστατα μια πολιτική δικαίωση για τον Σαμαρά που ελπίζουμε όλοι να έχει αντίκρισμα στην πραγματική οικονομία. Αλλά κανείς δεν μπορεί να παραγνωρίσει ότι σε αντίθεση με τις στρατιές οικονομολόγων του Παπανδρέου που αλλού πατούσαν κι αλλού βρίσκονταν, ο πρωθυπουργός είχε μιλήσει ξεκάθαρα για πολλαπλασιαστές και ύφεση. Αυτό για το οποίο ακόμη και το ΠΑΣΟΚ σήμερα ζητά επαναδιαπραγμάτευση.\nΤην άμεση σύγκληση της επιτροπής Θεσμών ζητάει η ΝΔ, για εξηγήσεις από Καμμένο-Κοτζιά\n2 ΣΧΟΛΙΑ 11/12/2017 10:07\n2 ΣΧΟΛΙΑ 11/12/2017 09:48\nΠέτρος 06/02/2013 10:12:48\nΗ Αλίκη των θαυμάτων @ Πέτρος 06/02/2013 14:24:44\nΓεώργιος Τ. @ Πέτρος 06/02/2013 17:39:15\nΔεξιόχειρας comeback 06/02/2013 10:48:51\nΔεν χρειάζεται να κάνουμε μάθημα οικονομικών εμείς - τα μαθητάκια- στους καθηγητές. Το ΔΝΤ δεν είναι τσίρκο, ξέρει τί πρέπει να κάνει όμως δυστυχώς δεν λειτουργεί ως ανεξάρτητος διεθνής φορέας αλλά παίζει και πολιτικά παιχνίδια στη διεθνή σκακιέρα. Τί κρύβεται όμως πίσω από αυτή την παραδοχή περί λάθους; Ο Τσίπρας ως "κουτόγαλλο" νομίζει ότι τον αβαντάρει στο εσωτερικό. Θα υποστηρίξω όμως ότι η δήλωση του ΔΝΤ είναι υποχώρηση στο αδιέξοδο που έχει οδηγηθεί η πολιτική του έναντι της Ε.Ε και της ελληνικής πλευράς. Είναι λάφυρο για το Σαμαρά η παραδοχή του λάθους και με βεβαιότητα όταν θα έρθει η ώρα θα αξιοποιηθεί.\nΑρχηγέ προχώρα με πυγμή σε στηρίζουν οι δυνάμεις του ορθολογισμού!!!\nΡηνα 06/02/2013 10:57:04\nΔε διαφωνουμε για το Σαμαρα.Αλλα επειδη η οικονομια ειναι σε αργη κινηση, απο δω και περα τι γινεται; Αν ξεσπασει κατι ανεξελεγκτο πανε ολα στραφι...\nΟλοι περιμενουν τον απο μηχανης Θεο να γεμισει τα αδεια ταμεια χωρις να υπολογισουν τις "αυτοματες" προς τα κατω προσαρμογες που θα βαλουν φωτια στα τοπια. Φοβαμαι, επειδη κυκλοφορω σε κοσμο, οτι τα μεσα μεταφορας και οι αγροτες θα ωχριασουν μπροστα σε ανθρωπους που ετσι κι αλλιως δεν μπορουν να επιστρατευθουν.\nAfroditi P. 06/02/2013 11:06:39\n''Το λάθος του ΔΝΤ έχει αρχίσει να διορθώνεται''\nΕννοείτε ότι, τα μέτρα των 13.5 δισ. ευρώ που εφαρμόζονται ( περικοπές , φοροι κτλ) , έχουν λάβει υπ' όψη τα λάθη του παρελθόντος του ΔΝΤ, και έχουν ληφθεί με νέο πολλαπλασιαστή μέτρων προς ύφεση?\nΑν είναι έτσι, γιατί δεν γίνεται κάποια επίσημη ανακοίνωση, να γνωρίζει και ο κόσμος ότι έχουν γίνει οι απαραίτητες διορθώσεις?\nΔιότι , ο πολλαπλασιαστής εν λόγω, ειναι μία οικονομική παράμετρος που αφορά καθαρά την διαθέσιμη ρευστότητα της οικονομίας - η οποία βεβαίως εξαρτάται από το διαθέσιμο εισόδημα , και μειώνεται συνεχώς - σε σχέση με την δημιουργούμενη ΥΦΕΣΗ.\nΤα δάνεια που πήραμε, και το κούρεμα χρέους, είναι μόνον ΕΜΜΕΣΩΣ σχετικό με την ΥΦΕΣΗ.\nΈκτορας 06/02/2013 12:34:03\nyellow 06/02/2013 12:41:13\nΟ Σαμαράς τα έλεγε νωρίς, αλλά… μετά άλλαξε γνώμη ....\nΕμείς φταίμε που δεν τον ακούγαμε!\nΓεώργιος Τ. @ yellow 06/02/2013 17:42:25\nΗ Αλίκη των θαυμάτων 06/02/2013 14:22:45\nΓεώργιος Τ. @ Η Αλίκη των θαυμάτων 06/02/2013 17:43:56\nΗ Αλίκη των θαυμάτων @ Γεώργιος Τ. 06/02/2013 21:44:05\nstathis08 06/02/2013 15:04:46\nΓεώργιος Τ. @ stathis08 06/02/2013 17:43:20\nΝΕΚΚ 06/02/2013 16:04:20\ndim 06/02/2013 17:09:50\nΌτι όταν ο πολλαπλασιαστής είναι κάτω του 1... τότε μπορεί και να έχει νόημα η μονομερής λιτότητα, αφού για κάθε μονάδα λιτότητας (και άρα μείωσης του χρέους), το ΑΕΠ θα μειώνεται λιγότερο, άρα το χρέος ως ποσοστό του ΑΕΠ δε θα εκτροχιάζεται...\nΌταν ο πολλαπλασιαστής είναι πάνω του 1... τότε πρέπει παράλληλα με τη λιτότητα να παίρνεις και αντισταθμιστικά μέτρα ανάπτυξης, γιατί έχεις να κερδίσεις από το γεγονός ότι ο πολλαπλασιαστής έιναι άνω του 1....\nΟ Σαμαράς, λέγοντας ότι ο πολλαπλασιαστής είναι 1,5 φώναζε ότι πρέπει να παρθούν από τότε και μέτρα αντισταθμιστικά - αναπτυξιακά... αλλά ο ΓΑΠ και το ΔΝΤ, βασιζόμενοι στο 0,5 της μελέτης αποφάσισαν να εφαρμόσουν μόνο αυστηρά μέτρα λιτότητας....\nΦθάσαμε όμως στο γκρεμό, και ο Σαμαράς έπρεπε να μας κρατήσει ζωντανούς, ώστε όταν καταλάβουν το λάθος τους εμείς να είμαστε ακόμα όρθιοι, για να καρπωθούμε την αλλαγή της συνταγής... Αμα έχει πέσει στο γκρεμό, άμα έχεις "πεθάνει" τι να την κάνει μετά τη δικαίωση?\nΤώρα, έστω και καθυστερημένα, ήρθε η ώρα για τα αντισταθμιστικά αναπτυξιακά μέτρα... Κάλλιο αργά παρά ποτέ (όπου ποτέ σημαίνει είτε να μην το καταλαβαιναν ποτέ, είτε εμείς να είχαμε πέσει στο γκρεμό με Σύριζα και μονομερείς καταγγελίες και μετά να μην είχε τίποτα από αυτά νόημα...)\nfiriki2010 06/02/2013 17:10:18\nΠρος όσους γκρινιάζουν για τον Σαμαρά ότι τα έλεγε από νωρίς , αλλά μετά άλλαξε:\nΕίναι τόσο δύσκολο να γίνει αντιληπτό ότι όταν ενεπλάκη ο Σαμαράς σε κυβερνητικές ευθύνες (στήριξη Παπαδήμου) είχαν αλλάξει τα πράγματα; Υπήρχε μια καταρρακωμένη εικόνα της χώρας στο εξωτερικό και είχαν ήδη δρομολογηθεί πορείες; Δεν είναι κατανοητό ότι ακόμα και την άνοιξη του 2012 η προτεραιότητα ήταν η πάση θυσία αναστροφή του κλίματος στην Ευρώπη; Είναι τόσο φοβερά δύσκολο να καταλαβουμε ότι δεν είναι δυνατόν ότι δεν μπορείς να πας "τσαμπουκαλίδικα" και να ζητήσεις τα ρέστα από τη ΔΝΤ και την Μέρκελ για τον "λάθος πολλαπλασιαστή"; Κι αν το κάνεις φαντάζεται κανείς ότι θα ζητήσουν δημοσίως γονατιστοί συγγνώμη; Δεν καταλαβαίνουμε ότι υπάρχουν πράγματα που "γίνονται χωρίς να λέγονται"; Γιατί απλά δεν χρειάζεται να λεχθούν αφού είναι γνωστά και αν λεχθούν θα κάνουν μάλλον κακό. Και στο κάτω - κάτω της γραφής είναι άλλο πράγμα ΝΑ ΕΧΕΙΣ ΔΙΚΙΟ και άλλο πράγμα ΝΑ ΠΕΙΣΕΙΣ γι αυτό ή πολύ περισσότερο ΝΑ ΤΟ ΕΠΙΒΑΛΕΙΣ. Λιγότερη γκρίνια αν είναι δυνατόν και λίγο περισσότερο σκέψη.\n(Για τυχόν νεώτερους- γιατί οι παλιότεροι στο blog φαντάζομαι θυμούνται- ο γράφων δεν υπήρξε ... Σαμαροφύλακας )\ndim @ firiki2010 06/02/2013 17:45:22\ngalis 06/02/2013 17:28:36\nΓεώργιος Τ. @ galis 06/02/2013 17:45:55\nΙαπετός 06/02/2013 18:06:36\nΗ επιχείρηση είναι μισσοκαμένη.\nΤό Ζάππειο 1 προσπαθούσε νά σώσει τίς κύριες εγκαταστάσεις αφήνοντας νά καεί ο περίβολος καί δύο βοηθητικοί χώροι. Τό πλήθος τών εργατών παρακολουθούσε σχετικά αδιάφορο τήν πυρκαγιά καί πόνταρε στήν πυροσβεστική τού Γιωργάκη. Ότι τά λάστιχα νερού ήταν σχισμένα καί η πίεση μηδενική δέν τό θεώρησαν δικό τους πρόβλημα. Τουλάχιστον στήν αρχή. Αυτοί μόνον δούλευαν καί η επιχείρηση ήταν κάποιων αφεντικών. Δέν είχε σχέση ότι εκεί κάνανε μεροκάμματο.\nΤό Ζάππειο 2 προσπαθούσε νά σώσει τίς κύριες εγκαταστάσεις αφήνοντας νά καεί ο περίβολος καί όλοι οι βοηθητικοί χώροι. Τό πλήθος τών εργατών πού παρακολουθούσε τήν πυρκαγιά πόνταρε στήν πυροσβεστική τού Γιωργάκη καί σέ δύο άδειες από νερό υδροφόρες πού κάποιοι επιτήδειοι πάρκαραν γιά τό θεαθήναι.\nΤό Ζάππειο 3 προσπαθούσε νά σώσει τήν σκεπή καί μερικές υποδομές τής κύριας εγκατάστασης, πρίν πάρουν όλα φωτιά.\nΣήμερα προσπαθούμε νά μπαλώσουμε τήν σκεπή καί νά μαζέψουμε ότι απόμεινε από τήν φωτιά στήν μιά μεριά καί νά αρχίσει η επιχείρηση νά ψιλοδουλεύει. Οι μεγαλοδιευθυντές βαράνε τό κεφάλι τους γιά τήν αδιοφορία τους νά πάρουν κάποια μέτρα πυροσβεστικής προστασίας πρίν τήν καταστροφή, αλλά τώρα είναι αργά. Επιμένουν ότι πρέπει νά αρχίσουμε νά συμμαζεύουμε ότι μπορούμε γιατί αλλιώς τά χάνουμε όλα. Πλάκωσαν ασφαλιστικές, τράπεζες, ΙΚΑ, σύκα, μύκα καί γίνεται μύλος. Φτάσανε σέ μιά αρχική συμφωνία γιά μερικές απολύσεις, κόψιμο μισθών κ.λ.π., μπάς καί η επιχείρηση ορθοποδήσει στό τέλος, αλλά μερικά διευθυντικά στελέχη καί μέρος τών εργαζόμενων αντιδρούν γιατί κάποιοι δικτυωμένοι μικροδιευθυντές επιμένουν ότι βρήκαν τόν τρόπο μέ άλλες τράπεζες νά κάνουν τό εργοστάσιο καινούργιο, ότι κανένας δέν θά απολυθεί, οι μισθοί θά συνεχίσουν νά πληρώνονται όπως παλιά καί άλλα τέτοια ωραία.\nΜερικοί σκεπτικοί επιμένουν ότι δέν γίνεται νά χρωστάς, νά τά έχεις όλα υποθηκευμένα, νά έχεις πάρει παράταση αποπληρωμής τόκων γιά δέκα χρόνια καί δόσεων χρεωλυσίων γιά δεκαπέντε, κάτι ψηλά δάνεια επιπλέον μάς δίνουν καί νά λέμε δέν θέλουμε τίποτα από όλα αυτά. Εξάλλου λένε ότι οι τράπεζες έχουν τό σύστημα Τειρεσίας καί δέν δανείζουν κακοπληρωτές πού έγγραφεί στό σύστημα. Πρέπει νά αρχίσουμε από ότι απόμεινε νά τό ξαναφτιάξουμε. Πολλοί θά υποφέρουν αλλά άλλη λύση δέν υπάρχει.\nΟι άλλοι (έχουν πάρει πολλούς αγανακτισμένους μέ τό μέρος τους) επιμένουν ότι θά κάνουν κατάληψη τού χώρου, δέν πρόκειται νά πληρώσουν ούτε λεπτό από τά χρεωστικά καί θά βρούν νέες τράπεζες γιά δανεικά (περιμένουν οι τράπεζες στήν ουρά), ότι οι καινούργιες τράπεζες είναι ανταγωνιστικές πρός τίς παλαιές καί δέν τούς ενδιαφέρει ότι δέν πληρώνουμε τά χρέη μας (τόν Τειρεσία τόν έχουνε γραμμένο) καί ότι ώσπου νά ξαναχτιστούν όλα θά μάς δώσουν καί χρήματα νά πληρώνουμε τούς παλιούς μισθούς, όταν οι τράπεζες δάνειζαν μέ τήν σέσουλα.\nΆσε πού μερικοί επιμένουν ότι υπάρχουν καί άλλοι πού θά μάς τά ακουμπήσουν χοντρά προκαταβολικά γιά τά προϊόντα πού κάποτε στό μέλλον θά παράγουμε.\nΠοιόν νά πιστέψουμε;\nΟ λογαριασμός πάλι σέ σάς θά ρθεί.\nΗ φαιδρά πορτοκαλέα 06/02/2013 18:23:38\nMα καλά! Πιστεύετε στ' αλήθεια ότι οι οικονομολόγοι του ΔΝΤ έπεσαν έξω στις εκτιμήσεις τους για το μέγεθος της ύφεσης που θα έφερνε η λιτότητα; Πιστεύετε στ' αλήθεια ότι είναι τόσο ανίκανοι, ώστε να μη βλέπουν το προφανές; Ή μήπως πιστεύετε ότι σκοπός του προγράμματος "διάσωσης" ήταν η βιωσιμότητα του χρέους; Δεν καταλαβαίνετε ότι ο πραγματικός σκοπός όλων των εφαρμοζόμενων μέτρων είναι η περιβόητη "εσωτερική υποτίμηση" και ότι ο μόνος τρόπος για να γίνει αυτό είναι η ύφεση;\nΜου φαίνεται ότι κάποιοι προτιμούν να ξεχνούν ότι έχουμε πολύ δρόμο ακόμα να διανύσουμε στο θέμα της εσωτερικής υποτίμησης και, συνεπώς, της ύφεσης.\nΌσοι βαυκαλίζονται με τη γνωστή καραμέλα ότι δήθεν έχει αρχίσει να αλλάζει το διεθνές κλίμα, ότι όπου να 'ναι επίκειται πακτωλός ξένων επενδύσεων κλπ, ας προετοιμάζονται για δυσάρεστες εκπλήξεις.\nΓιώργος Αχαιός 06/02/2013 19:24:13\nΩραία! Τα έλεγε ο Σαμαράς απο τότε. Καμία αμφισβήτηση επί τούτου.\nΤώρα πλέον τα λέει το ίδιο το ΔΝΤ!!!!! Τα έχουμε πλέον ζήσει στην πράξη.\nΘα αλλαξει λοιπόν κάτι ΕΣΤΩ ΤΩΡΑ;;;;;;\nΝικήτας 06/02/2013 21:06:14\nΕίχε πεί και άλλα ο πρόεδρος φιλαράκι .\nΚαι τα κανε γαργάρα.\nΗ περίσταση χρειαζότανε πολιτικούς ολοκαυτώματα\nκαι λυπάμαι που θα το πω οι δικοί μας τρέμουνε σαν ψάρια απέναντι στους ευρωπαίους.\nΓι αυτό όλα ξεχαστήκανε και ένας λαός υποφέρει .\nΠρόσεξε γιατί όμως .\nΓιατί αυτοί που κυβερνάνε διαχειρίζονται απο την γέφυρα το καράβι που μπατάρει χωρίς να τολμάνε να βγούνε στην πλώρη που σκάνε τα κύματα και να το πάνε με τα δόντια στην κόντρα.\nΦοβούνται όπως και όλοι στον τυφώνα.\nΌλοι εκτός απο τους χαρισματικούς δεν ξέρουνε τίποτα άλλο απο φόβο.\nΚαι όσοι φοβούνται τρέμουν και ξεχνάνε .\nΈτσι μάθανε δεν τους παρεξηγώ.\nΚαι εμείς αόπλοι δυστυχώς περιμένουμε ..\nfiriki2010 @ Νικήτας 06/02/2013 22:46:09\nΝικήτας @ firiki2010 07/02/2013 01:32:07\nΦίλε firiki αλοίμονο να πάψει η παλλικαριά να καθορίζει την πορεία μας . Εδώ που έχουμε φτάσει μόνον κινήσεις ηρωϊκές μπορούν να φέρουν αποτέλεσμα, για τον λαό εξηγούμαι και όχι για τους τραπεζίτες . Πολύ απλά θα άρχιζα απο μίαν οριστική και πέρα για πέρα ολοκληρωτική αποποίηση οποιουδήποτε περιουσιακού στοιχείου απο τους πολιτικούς . Κανένα απολύτως προνόμιο και κανενός είδους παροχή σε κανένα απο την πατρίδα η οποία θα αναλάμβανε να καλύπτει τα λειτουργικά τους έξοδα τα οποία θα βρίσκονταν σε πλήρη αρμονία με τα αντίστοιχα του μέσου Έλληνα . Όποιος δεν γουστάρει δρόμο μετά απο αληθινό ξεσκόνισμα της προσωπικής περιουσίας πρίν και μετά την πολιτική καρριέρα. Πρώτος και καλύτερος ο πρωθυπουργός , όλα στους φτωχούς και μπροστά μόνον με την ελπίδα , για το παράδειγμα .\nΤο κουρέλι που λέγετε νόμος περί ευθύνης υπουργών θα το σκιζα στα μούτρα του χοντρού και θα το αντικαθιστούσα με το ακριβώς αντίθετο : διπλάσιες ποινές για αυτούς για τα ίδια παραπτώματα και ποτέ των ποτών παραγραφή.\nΘα πέταγα στην φωτιά όλους τους άχρηστους οργανισμούς μαζί με τους παρατρεχάμενους γραμματείς και φαρισαίους . Βάλε με το μυαλό και πέτα : πεσυάρχες , τμηματάρχες , προέδρους , όλους τους κυφήνες απο παντού και όπου υπάρχει πραγματική ανάγκη προκύρηξη θέσης αξιοκρατικά . Υπάρχει τόσο άξιο επιστημονικό δυναμικό στην ανεργία που θα εργαζόταν άοκνα με πάρα πολύ λιγότερα απο αυτά που σουφρώνει η αχρηστίλα παράγοντας μηδενικο έργο .\nΈλεγχος των πόθεν έσχες όσων υπηρέτησαν σε θέσεις ευθύνης και ξεσκόνισμα της περιουσίας τους και όσοι τα πήρανε δήμευση ατάκα και επιτόπου . Λαμόγια τύπου άκη που παίξανε με την άμυνα της πατρίδας στα έξι μέτρα και εξευτελισμός με την κατηγορία της εσχάτης προδοσίας . Έλεγχος για τα ατελείωτα δισεκατομμύρια που πήρανε οι τράπεζες ώς ανακεφαλαιοποίηση και λοιπές τρίχες και λογοδοσία . Τα καθάρματα που σύρανε την πατρίδα στο δντ μέσω της αλλοίωσης του ελλείματος και όλη η μαφία να μπούνε όλοι στο πιο βρόμικο κελί του κορυδαλλού μόνο με το βρακί τους και βεβαίως να οπλίσουν την όποια κυβέρνηση με ατράνταχτα επιχειρημάτα που θα εκθέσουν τους ευρωπαίους και μπορούν να φέρουν χιονοστοιβάδα μέσω του ξυπνήματος ενός φιλλεληνικού κινήματος απο την ευρωπαική παράδοση της αλληλεγγύης των λαών .\nΕδώ ανοίγει και το κεφάλαιο των γερμανικών επανορθώσεων που δεν κατάλαβα για ποιό λόγο να κλείσει πέρα απο την ευρωπαική δυσφορία .\nΤα μάρμαρα παλιοκλέφτες πίσω .\nΕίναι πολλά , μπορώ να γράφω μέχρι το πρωί .\nΣτην μόνιμη εποδό περί που θα βρείς λεφτά αυτομάτως δεν θα χρειάζονται και τόσα μιάς και οι έλληνες αν ηγούνται παραδείγματα αυτοθυσίας γίνονται μιά γροθιά για πάρτη τους και πέρα απο τον αέρα δεν έχουνε ανάγκη τίποτα . Αλήθεια , το πιστεύω πως αν λέω αν με ένα μαγικό ραβδί εξαφανιστεί η σπατάλη λόγω του κομματικού κράτους μαζί με τους επαγγελματίες πολιτικούς και πάψουν οι τράπεζες να τροφοδοτούνται τόσο ξεδιάντροπα απλά και μόνο για να ρεφάρουν τα κέρδη , οι ανάγκες για χρήμα θα είναι γελοιές.\nΜιλάμε να τα βάλεις με όλο αυτό το μπετόν αρμέ λίπους που έχει εγκατασταθεί στο σώμα της πατρίδος καθώς σιχάθηκες να σε καταδυναστεύει είναι ακατόρθωτο .\nΑν ενωθούν οι έλληνες στο όνομα του Χριστού όμως και βγούνε στον καλόν αγώνα με την άδολη παλλικαριά που κυλάει στις φλέβες τους όλα γίνονται αδερφέ μου.\nΟι έλληνες που φάγανε την απολίτιστη τουρκιά , που ξεφτιλίσανε τον άξονα πρώτοι και μόνοι το 40 , που διασύρανε τους άγγλους μια χούφτα παιδιά στην κύπρο σχετικά πρόσφατα , κρύβουν απεριόριστες δυνάμεις .\nΣυγχωρέστεμε για την πολυλογία και πρίν κλείσω :\nΑντριλίκι πουλάει το νεόπλουτο φρούτο και η κότα με τα μπράτσα .\nΌχι ο σταυρωμένος .\nΕδώ μιλώ για σταυρωμένους.\n*partyman @ Νικήτας 07/02/2013 03:09:10\nB.K.Σ. @ Νικήτας 07/02/2013 17:15:47\nΤουρκία σε Ισραήλ: Αγνοείτε τους κανόνες του διεθνούς δικαίου


Είδη Κομμωτηρίου> Εργαλεία Κομμωτικής> Βούρτσες - Χτένες>3VE Maestri Triangolo\nLancome Attraction Eau de Parfum 30ml.\nΤο Attraction by Lancome είναι ένα...\n3VE Maestri Triangolo.\nΒάση: Από καθαρό αλουμίνιο.\nΤρίχες: Από ενισχυμένο ναύλον υλικό ανθεκτικό στη θερμότητα.\nΛαβή: Από γνήσιο ξύλο.\nΜε αποσπώμενη μυτερή ουρά στη βάση της λαβής για να διαχωρίζετε τα μαλλιά.\n3VE Maestri Triangolo 14443VE Maestri Triangolo 14453VE Maestri Triangolo 14463VE Maestri Triangolo 14473VE Maestri Triangolo 14483VE Maestri Triangolo 1449\n3VE Maestri Triangolo 1444\nΔιάμετρος βούρτσας: 24mm.\n3VE Maestri Triangolo 1445\nΔιάμετρος βούρτσας: 32mm.\n3VE Maestri Triangolo 1446\nΔιάμετρος βούρτσας: 40mm.\n3VE Maestri Triangolo 1447\nΔιάμετρος βούρτσας: 48mm.\nΒάρος: 85 gr.\n3VE Maestri Triangolo 1448\nΔιάμετρος βούρτσας: 56mm.\n3VE Maestri Triangolo 1449\nΜάρκα Κατασκευαστή 3VE Triangolo\nΤρίχα Ναύλον ανθεκτική στη θερμότητα


Το ΔΝΤ είχε σοβαρές επιφυλάξεις για την εμπλοκή του σε ένα πρόγραμμα χρηματοδοτικής στήριξης της χώρας μας, επειδή το πρόγραμμα αυτό θα έπρεπε να συνδυαστεί με μια αναδιάρθρωση, δηλαδή κούρεμα του ελληνικού χρέους προς τους ιδιώτες που κατείχαν ομόλογα του ελληνικού Δημοσίου, αναφέρει ο πρώην αναπληρωτής εκτελεστικός διευθυντής του Ταμείου Παναγιώτης Ρουμελιώτης σε συνέντευξή του στο Αθηναϊκό Πρακτορείο Ειδήσεων\n«Για τον λόγο αυτό ο τότε Γενικός Διευθυντής του ΔΝΤ Ντομινίκ Στρος Καν κάλεσε μυστικά κυβερνητικούς εκπροσώπους της Γαλλίας και της Γερμανίας στην Ουάσιγκτον, ώστε να τους πείσει για την αναγκαιότητα άμεσης αναδιάρθρωσης του ελληνικού χρέους. Ωστόσο οι εκπρόσωποι του ΔΝΤ στη συνάντηση αυτή αντιμετώπισαν την κάθετη άρνηση των Ευρωπαίων ομολόγων τους, κυρίως των Γάλλων. Οι εμπειρογνώμονες του ΔΝΤ γνώριζαν ότι το ελληνικό χρέος δεν ήταν βιώσιμο και με την αναδιάρθρωσή του θα καθησυχάζονταν οι αγορές και θα απομακρυνόταν το ρίσκο μιας χαοτικής πτώχευσης της Ελλάδας καθώς και ο κίνδυνος επιμόλυνσης και άλλων ευάλωτων χωρών της Ευρωζώνης. Αντίθετα, οι εκπρόσωποι της Γαλλίας και Γερμανίας, όπως και ο τότε Πρόεδρος της ΕΚΤ Ζαν-Κλοντ Τρισέ, πίστευαν ότι με την αναδιάρθρωση οι ευρωπαϊκές Τράπεζες, που κατείχαν ομόλογα του ελληνικού δημοσίου, θα έπρεπε να καταγράψουν ζημιές στους ισολογισμούς τους, γεγονός που θα κλόνιζε την αξιοπιστία τους» αναφέρει ο Π. Ρουμελιώτης και προσθέτει πως η τότε κυβέρνηση «δεν έδειξε διατεθειμένη να ασπαστεί την ιδέα του ΔΝΤ για αναδιάρθρωση του χρέους».\n«Η Ελλάδα οδηγήθηκε ως πρόβατο επί σφαγήν και αποδέχτηκε ένα βίαιο πρόγραμμα δημοσιονομικής προσαρμογής και διαρθρωτικών μεταρυθμίσεων, δηλαδή αυστηρής λιτότητας» προσθέτει.\n«Από τη στιγμή που απορρίφθηκε η επιλογή της άμεσης αναδιάρθρωσης του χρέους, έπρεπε το πρόγραμμα να προβλέπει μια βίαιη διόρθωση του δημοσιονομικού ελλείμματος (15% του ΑΕΠ το 2009), δηλαδή σε σύντομο χρονικό διάστημα. Αυτό ήταν αναγκαίο ώστε να μη συνεχιστεί η ανεξέλεγκτη αύξηση του χρέους και καταστεί αυτό πιο προβληματικό, με αποτέλεσμα να οδηγηθεί η Ελλάδα σε πτώχευση», αναφέρει ο Π. Ρουμελιώτης και προσθέτει πως οι λανθασμένοι υπολογισμοί του ΔΝΤ συνέβαλαν στη δραματική μείωση των εισοδημάτων και του ΑΕΠ και οδήγησε στο ζημιογόνο για τα Ταμεία PSI του 2012. Σε ερώτηση για το αν όλα έγιναν για τις τράπεζες της Ευρωζώνης, ο ίδιος απαντά καταφατικά. «Όμως, ενώ οι τράπεζες περιόρισαν τις ζημιές τους από την καθυστερημένη αναδιάρθρωση του ελληνικού χρέους, η χώρα υπέστη μια μεγάλη καταστροφή. Χρειάστηκαν μεγάλες θυσίες από έναν ολόκληρο λαό για να αντιμετωπιστεί η κρίση αυτή. Ένα μεγάλο μέρος του παραγωγικού ιστού της χώρας καταστράφηκε». Σύμφωνα με τον Π. Ρουμελιώτη, η λύση το 2010 ήταν η άμεση αναδιάρθρωση του ελληνικού χρέους. «Η Citi, αλλά και οι άλλοι χρηματοπιστωτικοί φορείς, είχαν υπολογίσει στις αρχές του 2010 ότι μια απομείωση του ελληνικού χρέους, κατά 30-40% από την αρχή της κρίσης, θα καθιστούσε βιώσιμο το ελληνικό χρέος (στο 75-80% του ΑΕΠ). ΄Ετσι δε θα χρειαζόταν μια βίαιη χρονικά δημοσιονομικη προσαρμογή και οι συνέπειες στο ΑΕΠ, τα εισοδήματα και την απασχόληση θα ήταν πολύ λιγότερο αρνητικές».


Περίληψη: Ο Πέτρος και ο Μάνος συνεχίζουν την προσπάθεια να μάθουν ποιο είναι το μυστικό με το οποίο τους απειλεί η Εύα. Ο Πέτρος τού λέει πως πρέπει να την σταματήσουν, πριν προλάβει να το βγάλει στο φως. Ο Μάνος φοβάται για τη ζωή της και βάζει τον Χρήστο να την προστατεύει, ενώ έρχεται σε μετωπική σύγκρουση με την Αμαλία η οποία, μετά από τη συνάντησή τους, πείθεται πως η Μελίτα πρέπει να τον χωρίσει άμεσα. Η Εύα πηγαίνει στο γραφείο του Μάνου για να του πει να την αφήσει ήσυχη. Μετά από λίγο, όμως, έρχεται και η Μελίτα…


Σπουρδαλάκης Μιχάλης | viewpress\nCategory Archives: Σπουρδαλάκης Μιχάλης\n«Τι φοβάται το πολιτικό μας σύστημα»\nΤα δελτία ειδήσεων και ο ρόλος τους\n«Τα μίντια συχνά ή μονίμως αναπαράγουν στερεότυπα και προκαταλήψεις. Διαμορφώνουν τις κανονικότητες της κοινωνίας, συγκεκριμένες ταυτότητες στον αντίποδα άλλων, το τι είναι καλό και τι κακό, τι ηθικό και μη ηθικό. Και το κάνουν με έναν πολύ απλό τρόπο: με το να παρουσιάσουν μια μερίδα του πληθυσμού διαφορετική από την κανονικότητα που επιθυμούν», επισημαίνει ο Μιχάλης Σπουρδαλάκης, καθηγητής στο Τμήμα Πολιτικής Επιστήμης και Δημόσιας Διοίκησης του Πανεπιστημίου Αθηνών.\nΜιχάλης Σπουρδαλάκης, καθηγητής στο Τμήμα Πολιτικής Επιστήμης και Δημόσιας Διοίκησης του Πανεπιστημίου Αθηνών\nΣτην ουσία, θα πει, αυτού του είδους η διαδικασία είναι ένας ιδεολογικός μηχανισμός που συμβάλλει και στην επιτήρηση του κοινωνικού σώματος.\nΚαταθέτει, μιλώντας με την ιδιότητα του δασκάλου, ένα δείγμα τηλεοπτικής αυθαιρεσίας: «Δείτε το φοιτητικό κίνημα. Δεν μπορεί να είναι μόνο τα γκράφιτι, οι μολότοφ ή τα σκισμένα πανό που προβάλλουν τα κανάλια. Είναι παιδιά που δουλεύουν, κοπιάζουν να μάθουν κάτι κάτω από πολύ δύσκολες συνθήκες και αν τους δώσει κάποιος δάσκαλος ένα μπουκαλάκι οξυγόνο, το κάνουν αερόστατο. Δεν μπορεί σε μια ολόκληρη εκπομπή να «παίζει» μόνο αυτή η πλευρά: οι φοιτητές που προπηλακίζουν τους καθηγητές, που δεν πάνε στα μαθήματα, που είναι αλήτες, που διακινούν ηρωίνη μέσα στο Πολυτεχνείο. Αυτή είναι η ακραία όψη, η οποία μπορεί να μην υπάρχει, δηλαδή να είναι καθ’ υπερβολήν, ή η απόλυτη ισχνή μειοψηφία. Αν προβληθεί, όμως, το άλλο πρότυπο, των φοιτητών που ξενυχτούν με τον καθηγητή τους συζητώντας εξαντλητικά για διάφορα θέματα, θα χαλάσει το στερεότυπο, μια συγκεκριμένη εικόνα που εξυπηρετεί προφανώς ορισμένα συμφέροντα ή πολιτικές».\n* Αν οι κρατούμενοι στις φυλακές είχαν ανεβεί στις ταράτσες και έκαιγαν στρώματα θα είχαν «παίξει» στα δελτία;\n* «Ναι, ως θέαμα και ως επιβεβαίωση ότι οι φυλακισμένοι προφανώς είναι βίαιοι, κάνουν πράξεις καταδικαστέες και αντικοινωνικές. Η προβολή, όμως, μιας χαμηλών τόνων, ήπιας, ουσιαστικής και μαζικής κινητοποίησης που προϋποθέτει συντονισμό, κοινωνικότητα, οργάνωση, χαλάει το στερεότυπο που έχουμε για τους φυλακισμένους και δεν μπορεί να αποτελέσει ούτε καν είδηση.\nΟι φυλακισμένοι, δηλαδή οι παθογένειες, οι παραβατικές δραστηριότητες θεωρείται ότι δεν ανήκουν στην κοινωνία, ότι είναι ζήτημα ατομικής παραβατικότητας».\nΤο πολιτικό σύστημα, θα προσθέσει ο κ. Σπουρδαλάκης, δεν έχει μάθει να συνομιλεί με την κοινωνία, υπάρχει μια εν γένει φοβία να ανοιχτεί σ’ αυτήν και αυτό είναι χαρακτηριστικό όλης της μεταπολιτευτικής περιόδου. Αυτό περνάει και στα δελτία ειδήσεων. Στη μόνη περίπτωση που τα δελτία κάνουν εξαίρεση είναι όταν εξατομικεύονται τα προβλήματα και περνάμε σε προσωπικές ιστορίες. Έρχεται τότε η φιλεύσπλαχνη πολιτεία στο πρόσωπο ενός γενικού γραμματέα, υφυπουργού ή υπουργού και δίνει μια λύση μέσω των καναλιών. Την ίδια ώρα όμως δεν γενικεύεται το πρόβλημα, δεν παίρνει κοινωνική διάσταση. Η μαζική διεκδίκηση μένει εκτός των δελτίων ή παρουσιάζονται μόνο ακρότητες, γιατί διαφορετικά υπάρχει το ενδεχόμενο η κοινωνική κινητοποίηση να αρχίσει να παίρνει θετικό πρόσημο και αυτό το φοβάται το πολιτικό μας σύστημα».\nPosted by massmeeting στο 6 Δεκεμβρίου, 2008 in Δελτία Ειδήσεων, Σπουρδαλάκης Μιχάλης, Τηλεόραση


Ούρσουλα Λε Γκεν, η μεγάλη κυρία της λογοτεχνίας του φανταστικού\nΑν αντικρίσουμε τη φανταστική λογοτεχνία ως μία λογοτεχνική ενότητα με συγκεκριμένη ιστορική διάσταση, δεν μπορούμε να μην αναγνωρίσουμε και τα συγκεκριμένα κανονιστικά πλαίσια που διαμορφώνουν κατά κύριο λόγο το είδος. Οι εννοιολογικοί του ορίζοντες στήνονται μέσα σε έναν ανδροκρατούμενο κόσμο, πάνω σε τάσεις παραδοσιοκρατικές, ενώ οι ήρωές του είναι διαφορετικοί μεν ως χαρακτήρες, χωρίς ωστόσο εσωτερικές αντιφάσεις και πολύπλοκες υποκειμενικότητες, τύποι ακέραιοι κι όχι ενδογενώς διασπασμένοι.\nΠώς θα λειτουργούσε άραγε μια γυναίκα συγγραφέας αν αποφάσιζε να καταπιαστεί με αυτό το υλικό; Τί μορφή θα έπαιρνε το έργο της αν διαμορφωνόταν μέσα στο γενικότερο κλίμα της δεκαετίας του 1960 και του ’70;\nΑυτή η συγγραφέας υπήρξε και το όνομά της είναι Ούρσουλα Λε Γκεν (1929 – 2018). Συγγραφέας με ταλέντο και οραματική σοφία, η Λε Γκεν κατάφερε να ανοίξει νέους δρόμους τόσο στην επική φανταστική λογοτεχνία όσο και στην επιστημονική φαντασία, αντικρίζοντας τους χαρακτήρες της ως προϊόντα διατεμνόμενων κοινωνικών, σεξουαλικών και πολιτισμικών μηχανισμών, ενώ χρησιμοποίησε στα έργα της τη θεωρητική σκευή της πολιτισμικής ανθρωπολογίας, της συγκριτικής εθνολογίας και της κοινωνιολογίας. Έτσι, όχι μόνο αναβάθμισε το είδος, προσδίδοντάς του λογοτεχνική ποιότητα και υπαρξιακό προβληματισμό, αλλά και το απεγκλώβισε από το στενό γκέτο που ήταν περιχαρακωμένο μέχρι την εμφάνισή της.\nH Λε Γκεν κατάφερε να ανοίξει νέους δρόμους τόσο στην επική φανταστική λογοτεχνία όσο και στην επιστημονική φαντασία, αντικρίζοντας τους χαρακτήρες της ως προϊόντα διατεμνόμενων κοινωνικών, σεξουαλικών και πολιτισμικών μηχανισμών, ενώ χρησιμοποίησε στα έργα της τη θεωρητική σκευή της πολιτισμικής ανθρωπολογίας, της συγκριτικής εθνολογίας και της κοινωνιολογίας.\nΗ Λε Γκεν βρέθηκε από νωρίς μέσα σε ένα ακαδημαϊκό περιβάλλον, αφού πατέρας της ήταν ο διάσημος ανθρωπολόγος και καθηγητής πανεπιστημίου Άλφρεντ Κρέμπερ και μητέρα της η συγγραφέας Θεοδώρα Κράκο. Σπούδασε Ρομαντική Λογοτεχνία, Γαλλική και Ιταλική φιλολογία, και συνέχισε τις σπουδές στο Παρίσι όπου γνώρισε τον σύζυγό της. Το πρώτο της μυθιστόρημα Ο κόσμος του Ράκανον (1966) έθεσε τις βάσεις για όσα θα την απασχολήσουν στην συνέχεια –ένας εθνολόγος παγιδεύεται και πρέπει να επιβιώσει σε έναν αφιλόξενο κόσμο–, ενώ η πρώτη της μεγάλη επιτυχία θα έρθει με το Ο μάγος της γαιοθάλασσας (1968), μάλλον το πρώτο young-adult fantasy. Σε αυτό ένας νεαρός μαθητευόμενος μάγος θα περάσει από την Σχολή των Μάγων της νήσου Ροκ και αφού έρθει αντιμέτωπος με τις συνέπειες της αρχικής του άγνοιας κι αλαζονείας, θα ακολουθήσει ένα μακρύ ταξίδι αναζήτησης κι αυτογνωσίας μέχρι να γίνει Αρχιμάγιστρος και Άρχοντας των Δράκων.\nΣτα επόμενα χρόνια η Λε Γκεν θα δώσει μια σειρά έργων επιστημονικής φαντασίας, τοποθετώντας τους ήρωές της σε διαφορετικές καταστάσεις μέσα σε διαφορετικούς κόσμους, τα οποία θα διακριθούν για την πρωτότυπη διαπραγμάτευση των θεμάτων της. Αξίζει να αναφερθούμε στα δύο γνωστότερα από αυτά, που έχουν μεταφραστεί και στα ελληνικά.\nΣτο Αριστερό χέρι του σκοταδιού (1969) η δράση τοποθετείται στον μακρινό πλανήτη Γκέθεν, ένα κόσμο σκεπασμένο συνεχώς με χιόνι και πάγο. Εκεί θα φτάσει ο Γκένλυ Άι, ένας γήινος εθνολόγος μελετητής, ο οποίος θα βρεθεί απρόσμενα αντιμέτωπος με τις ξενικές συνθήκες αυτού του πλανήτη. Οι κάτοικοί του είναι ερμαφρόδιτοι, δεν διακρίνονται από ένα σταθερό σεξουαλικό φύλο αλλά εναλλάσσουν τον αρσενικό και θηλυκό τους ρόλο μία φορά κάθε μήνα, κατά την αναπαραγωγική περίοδο. Κάποιος που ήταν αρσενικός μπορεί να είναι θηλυκός στην επόμενη αναπαραγωγική διαδικασία, ενώ το ίδιο άτομο μπορεί να είναι πατέρας ενός παιδιού και μητέρα σε ένα άλλο.\nΣε αυτόν τον πλανήτη που δεν αντιμετωπίζει έμφυλα ζητήματα και διαφορές, ο πόλεμος είναι μία ξεχασμένη έννοια. Οι Γκεθενιανοί βλέπουν τον γήινο απεσταλμένο με επιφυλακτικότητα και περιέργεια, εντυπωσιασμένοι από την σταθερότητα της σεξουαλικής του ταυτότητας, ενώ ο ίδιος θα επιδοθεί σε μια σειρά δραματικών λαθών που θα φέρει τα δύο κράτη του πλανήτη στο χείλος της πρώτης πολεμικής τους σύρραξης. Θα είναι η σχέση του Γκένλυ με τον εξωγήινο Έστραβεν που θα τον βοηθήσει να αναθεωρήσει θέσεις και απόψεις ταμπού, οδηγώντας τον τελικά στην ισορροπία των αντιθέσεων και στη βαθύτερη κατανόηση.\nΜπορεί η κοινωνική ανάλυση να βρίσκεται στον πυρήνα του έργου, έχουμε να κάνουμε όμως με ένα εκπληκτικό μυθιστόρημα, που κέρδισε την ίδια χρονιά τα βραβεία Hugo και Nebula, ενώ ο Χάρολντ Μπλουμ θα το εντάξει στον Δυτικό του Κανόνα.\nΟ αναρχικός των δύο κόσμων (1974) είναι επίσης από τα γνωστότερα μυθιστορήματα της Λε Γκεν, στο οποίο εμβαθύνει στους πολιτικούς της προβληματισμούς. Στο διπλό σύστημα των πλανητών Ανάρες και Γιούρας λειτουργούν αντίστοιχα δύο διαφορετικά συστήματα διακυβέρνησης. Στην Ανάρες, τον πλανήτη καταγωγής του κεντρικού ήρωα, επικρατεί μια αταξική αυτορρυθμιζόμενη Αναρχία, ενώ ο Γιούρας είναι ένας πλανήτης λίγο-πολύ σαν την Γη, με καπιταλιστικά πρότυπα παραγωγής και εκμετάλλευσης.\nΟ φυσικός Σεβέκ είναι μια επιστημονική ιδιοφυία που τελειοποιεί μια τεχνολογία στιγμιαίας επικοινωνίας – καθώς καταργεί τον χρόνο και την απόσταση, η συσκευή τού επιτρέπει την επαφή ανάμεσα σε δύο οποιαδήποτε σημεία στο σύμπαν. Απογοητευμένος από την αντιμετώπιση του μητρικού του πλανήτη θα στραφεί στους απεχθείς γείτονες, αλλά αυτή η απότομη μετάβαση από τον ένα κόσμο στον άλλο θα τον υποχρεώσει σε νέες αποκαλύψεις και εσωτερικές αναθεωρήσεις. Τα πολυσύνθετα προβλήματα της πολιτισμικής ανταλλαγής, η αμοιβαιότητα και η αλληλοκατανόηση μέσα από μία προοδευτική συμπληρωματικότητα, βρίσκονται και πάλι στο επίκεντρο του μύθου καθώς ο βασικός ήρωας ακολουθεί ξανά το δικό του μυητικό ταξίδι προς την πληρότητα της ύπαρξης.\nΣε αυτό το αφιέρωμα θα θέλαμε να εστιάσουμε επίσης στην πιο πρόσφατη τριλογία της συγγραφέως, Τα Χρονικά της Δυτικής Ακτής, που εκδόθηκε στα έτη 2004 – 2007. Σε αυτά τα βιβλία η Λε Γκεν επιστρέφει στο είδος της επικής φανταστικής λογοτεχνίας, απηχώντας ποιότητες και χαρακτηριστικά που είχαμε γνωρίσει από τα βιβλία της Γαιοθάλασσας, με το καταστάλαγμα όλης της συγγραφικής της εμπειρίας και τέχνης.\nΤα Χρονικά της Δυτικής Ακτής\nΤο πρώτο βιβλίο, Το Χάρισμα, μας εισάγει στις ορεινές περιοχές, στα Υψίπεδα, αυτής της καινούριας κοσμοπλασίας, όπου οι κάτοικοι ζουν απομονωμένοι μια ζωή προ-νεωτερική και αγροτική, σε αντίθεση με τις πόλεις των Πεδινών, που είναι πιο κοντά σε μια αστική καθημερινότητα. Τα Ορεινά είναι χωρισμένα σε διαφορετικές φατρίες, οργανωμένες σε ξεχωριστά φέουδα όπου καλλιεργούν τη γη και εκτρέφουν τα ζώα τους. Είναι μια ζωή σκληρή και φτωχή, ανταγωνιστική και με λεπτές ισορροπίες, κάθε φατρία όμως διαθέτει ένα ιδιαίτερο χαρακτηριστικό που την κάνει ξεχωριστή. Αυτό είναι το Χάρισμα, κάτι σαν μια μαγική ή υπερφυσική ικανότητα – σε κάποιους έχει δοθεί να καλούν και να επικοινωνούν με τα ζώα, άλλοι μπορούν να σου αφαιρέσουν τη λαλιά ή την όραση, κάποιοι διαθέτουν δυνάμεις καταστροφικές ή χειρισμού υλικών αντικειμένων.\nΚεντρικό πρόσωπο και αφηγητής της ιστορίας είναι ο Όρικ, ένα νεαρό αγόρι της φατρίας των Κάσπρο, οι οποίοι διαθέτουν το τρομερό χάρισμα της εξολόθρευσης. Με τη ματιά και τη θέληση, μπορούν να αφαιρέσουν στιγμιαία τη ζωή. Καθώς μεγαλώνει με ιστορίες για τα κατορθώματα των προγόνων του και μαγεύεται από όλα αυτά όπως κάθε παιδί, ο Όρικ αργεί να αναπτύξει την δυνατότητα της φατρίας του, παρόλο που εκπαιδεύεται γι’ αυτό από τον πατέρα του. Η φίλη του, η Γκράι, έχει το χάρισμα να καλεί τα ζώα, αν και προβληματίζεται για το πόσο θέλει να το κάνει με σκοπό το κυνήγι. Όταν τελικά το χάρισμα εμφανιστεί, με αιφνίδια ξεσπάσματα, ο νέος θα βρεθεί μπροστά στη μεγάλη ευθύνη που επιφέρει και στις συνέπειες του τετελεσμένου της καταστροφής. Θα επιλέξει να σκεπάσει τα μάτια του με ένα πανί, σαν να είναι τυφλός, και θα βρεθεί αντιμέτωπος με τον ρόλο του στην κοινότητα και τις προσδοκίες των γονιών του.\nΣτο δεύτερο βιβλίο, Η Φωνή, μεταφερόμαστε αρκετά νοτιότερα, στα παράλια της Δυτικής Ακτής, εκεί όπου βρίσκεται η κατακτημένη πόλη της Άνσουλ. Η Άνσουλ ήταν κάποτε μια ευημερούσα λαμπρή πολιτεία, γεμάτη πανεπιστήμια και βιβλιοθήκες, κέντρο καλλιέργειας και συγκέντρωσης της γνώσης. Μέχρι που ο στρατός ενός πολεμικού λαού, των Αλντ, έφτασε στα σύνορά της και ξεχύθηκε πάνω της με καταστροφική μανία. Ο λόγος της σύγκρουσης ήταν κατά βάση θεολογικός: οι Αλντ είναι μια μονοθεϊστική φυλή που λατρεύει τον πύρινο θεό Ατθ, τον Κύριο του Φωτός, ενώ η Άνσουλ ήταν ένα πολυθεϊστικό κέντρο με χιλιάδες ναούς όπου αποδίδονταν τιμές σε πλήθος μικρών και μεγάλων θεοτήτων. Επίσης, οι Αλντ πιστεύουν στην προφορική παράδοση, έχουν μόνο υμνωδούς και παραμυθάδες, γιατί ο γραπτός λόγος είναι γι’ αυτούς το αποκορύφωμα της φαυλότητας και της σκοτεινής μαγείας, κάθε άλλος θεός θεωρείται δαίμονας και κάθε βιβλίο ως απόσταγμα δαιμόνων.\nΗ αφήγηση εδώ ξεδιπλώνεται μέσα από την οπτική της Μεμέρ, της μικρής προστατευόμενης του άλλοτε Κυβερνήτη της πόλης. Παρόλο που στις φλέβες της Μεμέρ κυλάει διπλό αίμα, καθώς η μητέρα της βιάστηκε κατά την πρώτη επιδρομή των Αλντ, εκείνη μεγαλώνει μισώντας τους κατακτητές και μαθητεύοντας στα παλιά βιβλία της Άνσουλ. Έχει την δυνατότητα να το κάνει αυτό καθώς στη λεηλατημένη, μισοκατεστραμμένη έπαυλη του Κυβερνήτη υπάρχει μια μυστική βιβλιοθήκη, μια απόκρυφη αίθουσα γνωστή μόνο σε αυτούς τους δύο. Τα πράγματα θα πάρουν μια καινούρια τροπή όταν στην πόλη φτάσει ένας ξακουστός ιστορητής από τα Ορεινά, ο ώριμος πλέον Όρικ που ταξιδεύει μαζί με την Γκράι αναζητώντας το φως της χαμένης γνώσης. Ο Όρικ είναι καλεσμένος του Διοικητή των Αλντ αλλά ο ίδιος ενδιαφέρεται και για τις φήμες που κυκλοφορούν σχετικά με την έπαυλη του πρώην Κυβερνήτη, έτσι η Μεμέρ θα βρεθεί στο επίκεντρο μιας πολύπλοκης πολιτικής κατάστασης αλλά και νέων γνωριμιών σχετικά με τους μισητούς εχθρούς.\nΜε το τρίτο και τελευταίο βιβλίο της σειράς, Η Δύναμη, το σκηνικό αλλάζει πάλι. Στην ευημερούσα πολιτεία της Έτρα οι υψηλότερες κοινωνικές τάξεις, οι ευγενείς, συμμετέχουν στην κυβερνούσα Γερουσία, ενώ κάτω από αυτούς βρίσκονται οι ελεύθεροι πολίτες –αγρότες, έμποροι, εργολάβοι, αρχιτέκτονες– και πιο κάτω οι απελεύθεροι και οι σκλάβοι. Στην μεγάλη έπαυλη του γερουσιαστή Άλταν Σερπέσκο Άρκα, εκτός από τα μέλη του Οίκου, υπάρχουν σκλάβοι όλων των ηλικιών – ηλικιωμένες νταντάδες και νοικοκυρές, μεσήλικες δάσκαλοι, μικρά παιδιά-σκλάβοι. Στα τελευταία ανήκουν ο Γκαβίρ με την αδερφή του Σάλλο, που πηγαίνουν στο σχολείο με τα άλλα παιδιά ενώ έχουν και το καθήκον του καθαρισμού όλου του σπιτιού. Ο Γκαβίρ, που προέρχεται από τους Βάλτους, έχει μια ξεχωριστή ικανότητα: μια πολύ δυνατή μνήμη, ώστε να μην ξεχνάει τίποτα από το παρελθόν, και την ενθύμηση κάποιων γεγονότων του μέλλοντος, όσων δεν έχουν συμβεί ακόμη.\nΛόγω της σύνεσης και των ικανοτήτων του ο Γκαβίρ προορίζεται να γίνει κι αυτός εκπαιδευτής, δάσκαλος των παιδιών, έτσι βρίσκεται κοντά στη γνώση, στις βιβλιοθήκες και τα συγγράμματα. Όμως οι πολιτείες είναι σε αντιπαλότητα μεταξύ τους κι όταν μια ξένη δύναμη επιτεθεί στην Έτρα ο πόλεμος θα ανατρέψει τον προηγούμενο τρόπο ζωής. Με το τέλος του και την επιστροφή στην έπαυλη, ένα τραγικό γεγονός θα συμβεί: η Σάλλο βιάζεται και σκοτώνεται πάνω στο γλέντι κάποιων αντρών. Το γεγονός αυτό θα οδηγήσει τον Γκαβίρ έξω από το «χρυσό κλουβί» της Έτρα, σε ένα μακρύ ταξίδι όπου θα γνωρίσει διαφορετικές περιοχές, κοινότητες κι ανθρώπους, με μοναδικό του οδηγό τον προβληματισμό πάνω στο νόημα της ελευθερίας και την ατομική ευθύνη απέναντί της.\n«Αγάπη, μάθηση, ελευθερία»\nΟ Όρικ από το πρώτο βιβλίο υπάρχει και σ’ αυτήν την ιστορία, μέσα από το έργο και τα τυπωμένα του βιβλία. Στο τέλος ο κύκλος κλείνει γλυκά, καθώς ο Γκαβίρ θα φτάσει στο σπίτι του σοφού Όρικ, εκεί όπου μένει μαζί με την Γκράι, την εποχή που φιλοξενούν μια γυναίκα από την Άνσουλ, την Μεμέρ. Θα του δείξει το βιβλίο του, που τον συντρόφευε στις περιπέτειές του, και ο Όρικ σκύβει και διαβάζει με έναν αναστεναγμό: «Τρία πράγματα που, γυρεύοντας αύξηση, δυναμώνουν την ψυχή: αγάπη, μάθηση, ελευθερία».\nΣτην τριλογία της Δυτικής Ακτής συναντάμε ξανά όλες τις αρετές της γραφής της Λε Γκεν. Η λογοτεχνική ποιότητα και η στέρεη αρχιτεκτονική, οι γλαφυρές περιγραφές, ένας λυρικός τόνος που συνδυάζεται επιτυχημένα με τον αναστοχασμό. Οι κόσμοι και οι καταστάσεις που δημιουργεί έχουν αμεσότητα, είναι ζωντανοί και αληθινοί, όπως και οι πολυδιάστατοι κι εξελίξιμοι χαρακτήρες της. Μπορεί η φανταχτερή εξωτερική δράση συχνά να απουσιάζει (δεν θα δούμε μάχες με σπαθιά και δράκους να πετάνε), απολαμβάνουμε ωστόσο, κάτω από το εξωτικό ένδυμα των ιστοριών της, την αυθεντική διαπραγμάτευση ζητημάτων σύγχρονων και διαχρονικών που επηρεάζουν και σημαδεύουν την μοίρα και την πορεία των ανθρώπων.\n* Ο ΔΗΜΗΤΡΗΣ ΑΡΓΑΣΤΑΡΑΣ ασχολείται με τη λογοτεχνία του φανταστικού και διευθύνει το blog http://argastaras.blogspot.com.\nΤΑ ΒΙΒΛΙΑ ΤΗΣ URSULA LE GUIN\nΜυθιστόρημα\tΟύρσουλα Λε Γκεν\tΔημήτρης Αργασταράς\tΛογοτεχνία του φανταστικού\tΕπιστημονική φαντασία\tΗνωμένες Πολιτείες\tΕκδ. ΑΙΟΛΟΣ\tΕκδ. ΣΜΙΛΗ\tΟύρσουλα Λε Γκουίν\tΕκδ. ΧΙΜΑΙΡΑ / PARSEC\nΤσικ και Μάικ: με το πιστόλι στον κρόταφο


ΣΚΛΗΡΟ ΒΙΝΤΕΟ: 38χρονος σκότωσε σε τσαμπουκά πατέρα 7 παιδιών με μια μπουνιά – 24ωρο\nΣΚΛΗΡΟ ΒΙΝΤΕΟ: 38χρονος σκότωσε σε τσαμπουκά πατέρα 7 παιδιών με μια μπουνιά\nΟι κάμερες κατέγραψαν τη στιγμή που ο Wayne Hearn σκότωσε τον Timothy Lang με μια μπουνιά στη μέση του δρόμου.\nΣτο σοκαριστικό βίντεο φαίνεται η στιγμή που ο 38χρονος τζόγκερ χτύπησε των 48χρονο πατέρα 7 παιδιών με μια γροθιά. Στο βίντεο οι δύο άντρες φαίνονται να ανταλλάζουν κάποιες κουβέντες και ξαφνικά να επιστρέφει ο Wayne και να τον γρονθοκοπεί, αφήνοντάς τον αναίσθητο.\nΟι περαστικοί έσπευσαν να βοηθήσουν τον 48χρονο που έπεσε στο πεζοδρόμιο, με μια γυναίκα να καλεί άμεσα ασθενοφόρο. Σύμφωνα με τους μάρτυρες οι δύο άντρες, που πιστεύεται ότι γνωρίζονταν, αντάλλαξαν κάποια λόγια πριν τη θανάσιμη επίθεση.\nΟ Timothy Lang μεταφέρθηκε εσπευσμένα στο νοσοκομείο Princess Alexandra και πέθανε το απόγευμα της Δευτέρας. Ο 38χρονος συνελήφθη το βράδυ της Τρίτης και προφυλακίστηκε. Αρνητική αίσθηση προκαλεί το γεγονός πως χαμογελούσε στις κάμερες ενώ τον μετέφεραν σε περιπολικό με χειροπέδες.


Τα καλύτερα ξενοδοχεία όπου επιτρέπονται τα κατοικίδια - Isabela\nIsabela: Bed and Breakfast\nIsabela: Αεροπορικά εισιτήρια\nIsabela: Όλα τα ξενοδοχεία\nIsabela: Προσφορές ξενοδοχείων\nIsabela: Ρομαντικά ξενοδοχεία\nIsabela: Παραθαλάσσια ξενοδοχεία\nIsabela: Πολυτελή ξενοδοχεία\nIsabela: Οικογενειακά ξενοδοχεία\nΞενοδοχεία 4 αστέρων: Isabela\nΞενοδοχεία 3 αστέρων: Isabela\nIsabela ξενοδοχεία όπου επιτρέπονται τα κατοικίδια\nIsabela ξενοδοχεία με πισίνα\nΞενοδοχεία κοντά σε: Jobos Beach\nΞενοδοχεία κοντά σε: Guajataca Forest Reserve\nΞενοδοχεία κοντά σε: Shacks Beach\nΞενοδοχεία κοντά σε: Monumento al Cacique Mabodamaca\nΞενοδοχεία κοντά σε: Paseo Lineal\nΞενοδοχεία κοντά σε: Ermita San Antonio De Padua De La Tuna\nΞενοδοχεία κοντά σε: Middles Beach\nΞενοδοχεία κοντά σε: Charlies Academy\nΤα καλύτερα ξενοδοχεία όπου επιτρέπονται τα κατοικίδια - Isabela, Πουέρτο Ρίκο\nIsabela - Ξενοδοχεία όπου επιτρέπονται τα κατοικίδια\nΠαροχές Δεκτά κατοικίδια Δωρεάν WiFi Περιλαμβάνεται πρωινό Πισίνα Ίντερνετ Γυμναστήριο Δωρεάν στάθμευση Επιχειρηματικό κέντρο Εστιατόριο Κλιματισμός Μικρή κουζίνα Μπαρ/Lounge Ξενοδοχείο μη καπνιστών Παραλιακό Πρόσβαση-αναπηρικό καρότσι Σουίτες Υπάλληλος υποδοχήςΌλα\nΣτυλ Μεσαίας κατηγορίας Πολυτελείας Κατάλληλο για οικογένειες Ρομαντικό Βίλα ΞενώναςΌλα\nΝο 1 από 17 ξενοδοχεία: Isabela\nBuenas Olas Hotel\nΝο 2 από 17 ξενοδοχεία: Isabela\nIsabela: Άλλα ξενοδοχεία εκεί κοντά (22)\n28,5 χλμ. από Isabela\nΝο 2 από 4 ξενοδοχεία: Mayaguez\n41,7 χλμ. από Isabela\nΝο 1 από 2 ξενοδοχεία: Adjuntas\n49,1 χλμ. από Isabela\nΝο 4 από 15 ειδικά καταλύματα: Cabo Rojo\n55,9 χλμ. από Isabela\nΝο 1 από 1 ξενοδοχείο: Manati\n62,9 χλμ. από Isabela\nΝο 4 από 8 ξενοδοχεία: Ponce\n63,6 χλμ. από Isabela\nΝο 3 από 8 ξενοδοχεία: Ponce\nLas Cavernas Guesthouse\n15,1 χλμ. από Isabela\nΝο 1 από 2 B&B: Camuy\n16,8 χλμ. από Isabela\nΝο 4 από 6 ειδικά καταλύματα: Aguadilla\n19,9 χλμ. από Isabela\nΝο 1 από 9 ειδικά καταλύματα: Aguada\n22,6 χλμ. από Isabela\nΝο 1 από 1 B&B: Anasco\n28,2 χλμ. από Isabela\nΝο 3 από 23 ειδικά καταλύματα: Ρίνκον\n29,1 χλμ. από Isabela\nΝο 4 από 19 B&B: Ρίνκον\n74,4 χλμ. από Isabela\nΝο 1 από 3 ξενοδοχεία: Dorado\n8,5 χλμ. από Isabela\nThat's the Magic of it Guest House\n20,2 χλμ. από Isabela\nΝο 2 από 2 B&B: Aguada\n26,5 χλμ. από Isabela\nΝο 15 από 23 ειδικά καταλύματα: Ρίνκον\n28,0 χλμ. από Isabela\nΝο 13 από 23 ειδικά καταλύματα: Ρίνκον\n28,9 χλμ. από Isabela\nΝο 1 από 23 ειδικά καταλύματα: Ρίνκον\nΝο 6 από 23 ειδικά καταλύματα: Ρίνκον\n29,6 χλμ. από Isabela\nΝο 5 από 23 ειδικά καταλύματα: Ρίνκον\n38,5 χλμ. από Isabela\nMary Lee's by the Sea\n57,0 χλμ. από Isabela\nΝο 1 από 2 B&B: Guanica\nΝο 4 από 6 ξενοδοχεία: Isabela\nΝο 1 από 6 ξενοδοχεία: Isabela\nΝο 2 από 6 ξενοδοχεία: Isabela\nΝο 5 από 6 ξενοδοχεία: Isabela\nΝο 6 από 6 ξενοδοχεία: Isabela


Λείπει ένα κανονικό κράτος - ΤΑ ΝΕΑ\ntanea.gr > Έντυπες Ειδήσεις > Απόψεις > Λείπει ένα κανονικό κράτος\nΛείπει ένα κανονικό κράτος\nΤο δημοσιονομικό ζήτημα της χώρας συνοψίζεται ενίοτε στα υψηλά πρωτογενή πλεονάσματα τα οποία κατ' ουσίαν έχουν επιβάλει οι δανειστές: 3,5% μέχρι το 2022 και μετά 2,2%. Κατ' αρχάς, με τη μονόπαντη αυτή προσέγγιση φαίνεται να υποβαθμίζεται ή και να αποσιωπάται το ζήτημα της δομημένης σπατάλης στο Δημόσιο. Η κακή οργάνωση, το υψηλό διοικητικό κόστος, η απουσία αξιολόγησης, η σειρά χιλιάδων Νομικών Προσώπων Ιδιωτικού και Δημοσίου Δικαίου και οργανισμών που δεν εξυπηρετούν πια τίποτα, δεν συγκεντρώνουν πάντα την απαιτούμενη προσοχή. Τα αποτελέσματα δε στον τομέα αυτόν είναι πενιχρά μέχρι σήμερα.\nΕχω εξηγήσει ότι πίσω από το 3,5% βρίσκεται ένα απόλυτο ποσό το οποίο υπολογίζουν οι δανειστές σύμφωνα και με την αναιμική ανάπτυξη 1% του ΑΕΠ που προβλέπουν μακροχρονίως. Τονίζω και πάλι ότι το απόλυτο ποσό που εξασφαλίζει στους δανειστές ότι τουλάχιστον η χώρα πληρώνει τους τόκους που οφείλει μπορεί, εάν το ΑΕΠ είναι βελτιωμένο, ως ποσοστό να είναι χαμηλότερο και από το 3,5% μέχρι το 2022 και από το 2,2% μετά το 2022. Επομένως, η όποια διαπραγμάτευσή μας με τους πιστωτές πρέπει να εστιαστεί σε ζητήματα ουσίας που βοηθούν το ΑΕΠ, αυξάνουν τα εισοδήματα αλλά και τις αποταμιεύσεις που γίνονται επενδύσεις και ανατροφοδοτούν την ανάπτυξη. Για τον σκοπό αυτόν, η δραστική μείωση φόρων και εισφορών είναι και εφικτή και απαραίτητη.\nΕνα δεύτερο ζήτημα που επίσης δεν τονίζεται στον δημόσιο διάλογο είναι η περίπλοκη επίδραση του υψηλού πρωτογενούς δημοσιονομικού πλεονάσματος στην προσπάθεια ταχύρρυθμης οικονομικής μεγέθυνσης.\nΗ Κύπρος επιτυγχάνει τέτοια υψηλά δημοσιονομικά πρωτογενή πλεονάσματα 4,3% (2017) και 5,4% (2018) με χαρακτηριστική άνεση και χωρίς να πιέζει αρνητικά την οικονομική μεγέθυνση, η οποία κυμαίνεται για τα έτη 2017-2019 στο 4% περίπου. Με άλλα λόγια, το υψηλό ΑΕΠ προσφέρει έναν καλό συνδυασμό χαμηλών δαπανών και υψηλών εισπράξεων από την ανάκαμψη της οικονομίας. Αυτό ενισχύει την άποψη ότι το 3,5% ή και το 2,2% μετά το 2022 θα μπορούσαν να μην επιδρούν αρνητικά στον ρυθμό της οικονομικής μεγέθυνσης, εφόσον όμως προέκυπταν από αυτήν! Αυτός είναι ένας ακόμη λόγος να ρίξουμε όλο μας το βάρος στις πολιτικές και στα μέτρα εκείνα που θα αυξήσουν το ΑΕΠ. Ναι, το ΑΕΠ δεν διατάσσεται, αλλά μπορούν να γίνουν πολλά. Η αξιοπιστία και η εμπιστοσύνη είναι από τα πρώτα. Η μείωση του πολιτικού ρίσκου για την προσέλκυση ξένων επενδύσεων είναι επίσης εξαιρετικά σημαντικό. Η απορρύθμιση συγκεκριμένων τομέων και κλάδων της ελληνικής οικονομίας, ή καλύτερα η επαναρρύθμισή τους, μπορεί επίσης να προσδίδει ετησίως δέκατα μεγέθυνσης στο ΑΕΠ. Τελικά όμως όλα είναι ζήτημα ωρίμανσης του κόσμου. Την περίοδο αυτή επωάζεται στον κόσμο η ιδέα του «κανονικού» κράτους. Η επόμενη κυβέρνηση θα έχει πιθανότατα την ευκαιρία να κάνει αυτό που απαιτείται από τα πράγματα πλέον. Διαφορετικά, να γνωρίζουν άπαντες ότι πάτος δεν υπάρχει.\nΟ Θοδωρής Πελαγίδης, καθηγητής Οικονομικής Ανάλυσης στο Πανεπιστήμιο Πειραιώς, NR senior fellow, Brookings και σύμβουλος Μακροοικονομίας του προέδρου της ΝΔ.\nΠελαγίδης Θοδωρής 9 Φεβρουαρίου 2019 | 05:00


Hangover της ευρωπαϊκής πολιτικής; | Ανιχνεύσεις\nHangover της ευρωπαϊκής πολιτικής;\nΔυστυχώς οι Υπουργοί Εξωτερικών στη Σύνοδο επέλεξαν να κρατήσουν ανοιχτό το θέμα της τουρκικής συμπεριφοράς\nΟ εορτασμός των 200 ετών από την ημέρα της Επανάστασης του 1821 έθεσε ψηλά τον πήχη των απαιτήσεων του Ελληνικού Έθνους. Σε μία καλή και συμβολική συγκυρία, αμέσως μετά τους εορτασμούς της επετείου, ο Πρωθυπουργός κ. Κυριάκος Μητσοτάκης συμμετείχε στη Σύνοδο Κορυφής των ηγετών της ΕΕ. Η Ημερήσια Διάταξη των εργασιών συμπεριελάμβανε σημαντικά θέματα που αφορούν στο σύνολο των προβλημάτων των λαών της ΕΕ, αλλά και στην Εξωτερική της Πολιτική. Δυστυχώς οι Υπουργοί Εξωτερικών στη Σύνοδο της Δευτέρας, 22 Μαρτίου 2021, επέλεξαν να κρατήσουν ανοιχτό το θέμα της τουρκικής συμπεριφοράς και να το φέρουν στη Σύνοδο Κορυφής, προκειμένου με πρόσθετο πολιτικό βάρος να συνταχθεί η δημόσια δήλωση των ηγετών της ΕΕ που θα δημοσιοποιεί τις πολιτικές κατευθύνσεις σε σημαντικά θέματα που αγγίζουν θεμελιώδεις αρχές της ύπαρξης μας. Η ευρωπαϊκή αλληλεγγύη, τα δικαιώματα των γυναικών και των παιδιών, η ελευθεροτυπία, η ελεύθερη έκφραση ιδεών ευτυχώς συνεχίζουν να αποτελούν προτεραιότητα της ΕΕ.\nΣυμμετέχοντας στη σύνοδο των ευρωπαίων ηγετών η Ελλάδα και η Κύπρος προβάλλουν έντονα τις απαιτήσεις τους χωρίς να παραβιάζουν αρχές και προσδοκίες του ευρωπαϊκού οράματος. Αντιθέτως χώρες που πρωτοστάτησαν στη δημιουργία της ΕΕ «θάβοντας το τσεκούρι του πολέμου, όταν το απαίτησε η ιστορία» εμφανίζονται να καταχρώνται την απόλαυση της “πίπας της ειρήνης” και περιπίπτουν σε πολιτικό hangover.\nΟι Σύνοδοι Κορυφής εργάζονται, στην εξελικτική πορεία της Ευρώπης, με ομοψυχία. Όποτε ομονοούν μεγαλουργούν χωρίς να παραβλέπουν τα ξεχωριστά συμφέροντα και ενδιαφέροντα των κρατών-μελών. Η γεωστρατηγική ανάλυση της ΕΕ προφανώς συμπεριλαμβάνει στις παραμέτρους της την Τουρκία. Όταν όμως η συμπεριφορά της Άγκυρας προκαλεί θεμελιώδεις αρχές του ευρωπαϊκού οικοδομήματος τότε οι θεσμικές και πολιτικές υποχρεώσεις επιβάλλουν να λειτουργήσουμε με προσήλωση στην ευρωπαϊκή μας στρατηγική. Η Κυπριακή Δημοκρατία στωικά, ιώβεια, ανέχθηκε την αμφισβήτηση της κυριαρχίας της από διαδοχικές κυβερνήσεις στην Άγκυρα. Η ΕΕ αβασάνιστα αποδέχθηκε παραβίαση κειμένων ευρωπαϊκής και διεθνούς διάστασης τα οποία η Τουρκία πανηγυρικά είχε υπογράψει. Δεν είναι μόνο τα πρωτόκολλα που αφορούν στη σχέση με την Κυπριακή Δημοκρατία μετά την ένταξή της στην ΕΕ, ούτε η απόσυρση από τη Σύμβαση της Κωνσταντινούπολης για τις γυναίκες, μήτε η αθέτηση σεβασμού της πολιτιστικής κληρονομιάς στο πλαίσιο της UNESCO, που αφορά την Αγία Σοφία και η παραβίαση του διεθνούς δικαίου για τις θαλάσσιες ζώνες, που έχει ενσωματωθεί στο Ευρωπαϊκό νομοθετικό πλαίσιο. Η Άγκυρα προκαλεί την ΕΕ τονίζοντας ότι δεν αναγνωρίζει κράτος μέλος της Ένωσης. Η επικίνδυνη αυτή ακροβασία της Τουρκίας μπορεί να προσομοιάζει με την «παράσταση του γελωτοποιού του θρόνου» στην πραγματικότητα όμως αποτελεί σχοινοβασία χωρίς δίχτυ ασφαλείας για την Ευρώπη. Η πρόκληση αυτή δεν μπορεί να γίνεται ανεκτή από την ΕΕ κυρίως όμως από τον ΟΗΕ, του οποίου ο Γενικός Γραμματέας τον ερχόμενο μήνα συγκαλεί άτυπη πενταμερή διάσκεψη για το Κυπριακό στη Γενεύη.\nΈνα άλλο σημαντικό πολιτικό ολίσθημα των κρατών μελών της ΕΕ ακούει στο όνομα «άρση των ευρωπαϊκών θεωρήσεων για τούρκους πολίτες στην περιοχή Σένγκεν». Στη συνάντηση της Καγκελαρίου Μέρκελ με τον τούρκο ηγέτη, μόλις ξέσπασε η κρίση του προσφυγικού, εισακούσθηκαν τα τουρκικά αιτήματα για οικονομική υποστήριξη, που θα συμπλήρωνε αυτή που παρέχει ο ΟΗΕ και τα αραβικά κράτη για τη στήριξη των προσφύγων από τη Συρία. Στην ίδια συνάντηση Γερμανίας-Τουρκίας, χωρίς εξουσιοδότηση από τα κράτη μέλη Σένγκεν, το Βερολίνο υποσχέθηκε επίλυση του θέματος των θεωρήσεων υπέρ των τούρκων υπηκόων. Μονομερή πολιτικά βήματα σε τόσο σοβαρά θέματα, όταν αυτά αφορούν ελεύθερη διακίνηση πολιτών από κράτη τα οποία είναι εκτεθειμένα σε θέματα διεθνούς τρομοκρατίας, μόνο προβλήματα και εντάσεις μπορούν να προκαλέσουν.\nΠαρ΄ όλη την προηγούμενη αρνητική εμπειρία ορισμένα μέλη της ΕΕ συνεχίζουν να προσποιούνται στις επαφές τους με την Τουρκία ότι θα μπορούσε να βρεθεί λύση στην τουρκική απαίτηση για άρση των θεωρήσεων εισόδου στο χώρο Σένγκεν. Ατυχώς διατηρούν μία πολιτικά αδιέξοδη και ατυχή συζήτηση με μία κυβέρνηση που διασυνδέεται με τη διεθνή τρομοκρατία, παρανομεί ασύστολα και αμφισβητεί την κυριαρχία της Κυπριακής Δημοκρατίας. Εάν οι χώρες που ταυτίζονται με τη γερμανική αγωνία επιθυμούν να απελευθερώσουν το σύστημα θεωρήσεων με την Τουρκία μπορούν ευκολότερα να προχωρήσουν στην διευκόλυνση παροχής εθνικών θεωρήσεων που δεν επηρεάζουν και δεν επηρεάζονται από το απαιτητικό και ασφαλές σύστημα Σένγκεν .\nΟ Πρόεδρος της Κυπριακής Δημοκρατίας και ο έλληνας Πρωθυπουργός προσήλθαν στη Σύνοδο Κορυφής με το βάρος των συμβολισμών της επετείου των 200 ετών. Επειδή όμως η πολιτική δεν κτίζεται μόνο στο συναίσθημα, αλλά και στα πολιτικά πλεονεκτήματα που έχει δημιουργήσει κάθε πλευρά, προφανώς οι δύο ηγέτες αξιοποιούν συνεννοήσεις, συμμαχίες και το νομικό πλαίσιο της Ευρωπαϊκής συμμετοχής.\nΗ ένταξη της Κυπριακής Δημοκρατίας στην ΕΕ αποτέλεσε την επανάσταση στην εξέλιξη του Κυπριακού. Αν η ΕΕ συνεχίζει να θεωρεί ότι η Τουρκία μπορεί να επιβάλει αναστολή εφαρμογής του κεκτημένου σε όλη την επικράτεια της Κυπριακής Δημοκρατίας και αν μέρος των ευρωπαϊκών κυβερνήσεων συνεχίζει να αδιαφορεί για την αμφισβήτηση της κυριαρχίας εταίρου από τρίτη χώρα, τότε βρισκόμαστε μπροστά σε σοβαρό πολιτικό πρόβλημα που αφορά στην ολοκλήρωση του ευρωπαϊκού οράματος.\nΕλπίζουμε ότι δεν θα φθάσουμε σε αδιέξοδο για το μέλλον της ΕΕ. Η άτολμη πολιτική, αν συνεχίσει να αποτελεί επιλογή ορισμένων σημαντικών πρωτευουσών και της γραφειοκρατίας των Βρυξελλών, τότε τα υπόλοιπα κ-μ θα αναγκασθούν να “παγώσουν” τον πολιτικό χρόνο της ευρωπαϊκής ολοκλήρωσης αξιοποιώντας ακόμη και τα πιο ακραία μέσα που παρέχονται από το θεσμικό πλαίσιο της ΕΕ. Με τον τρόπο αυτό θα μεταρρυθμισθεί και θα ανανεωθεί η συνολική πολιτική της Ευρώπης καθώς επίσης και η διεθνής ουσιαστική παρουσία της.


Η καθημερινή αποδελτίωση του ημερησίου τύπου - Page 145 - Τηλεοπτικές εμφανίσεις και συνεντεύξεις - TV appearances and interviews - Dalaras Internet Community\nΜε τον Μανόλη Γλέζο στο περιθώριο της εμφάνισης της χορωδίας Alexandrov τον περασμένο μήνα στο Στάδιο Ειρήνης και Φιλίας.\n''Καντίντ ή η αισιοδοξία'' στο θέατρο Πόρτα. Σε σκηνοθεσία Θωμά Μοσχόπουλου.\nΌταν οι Γιάννης Ρίτσος, Χρήστος Λεοντής, Μάνος Λοΐζος, Γιώργος Νταλάρας, Χάρις Αλεξίου τραγουδούσαν για τον Γρηγόρη Λαμπράκη και τον Paul Robeson...\n(Αν κάποιος από τους αναγνώστες θυμάται κάτι περισσότερο από αυτή την εκδήλωση, θα ήταν μεγάλη χαρά να το μοιραστεί μαζί μας…)\nH ιστορία μιας αφίσας για δυο αγωνιστές της ειρήνης\nΟ Γ.Νταλάρας για τον θάνατο Τζ.Πανούση:\n''Έφυγε ένας νέος, ταλαντούχος άνθρωπος, βυθίζοντας στη θλίψη τα παιδιά του, την οικογένειά του. Ένας άνθρωπος που με τη σκέψη του, το χιούμορ του και την οξύτητα του λόγου του ήταν χρήσιμος στην κοινωνία, όπως όλοι οι πραγματικοί καλλιτέχνες. Οι αντιθέσεις που είχα μαζί του στο παρελθόν, με κάνουν να λυπάμαι ακόμα πιο βαθιά. Μπροστά στη ζωή και στο θάνατο, όλα γίνονται ασήμαντα, μηδαμινά. Καλό σου ταξίδι.''\n''Βρίσκω πολύ σημαντικό το ωραίο, λιτό και ανθρώπινο μήνυμα του Γιώργου Νταλάρα για το θάνατο του Τζίμη Πανούση. Το βρίσκω σημαντικό γιατί, δικαίως ή αδίκως (δεν έχει σημασία), ο Τζιμάκος τον είχε σταυρώσει τον Νταλάρα. Τον ανήγαγε σχεδόν στο αρχέτυπο του τι πάει λάθος στην κοινωνία μας (σιγά τώρα, ένας τραγουδιστής είναι ο άνθρωπος). Το μήνυμα του Νταλάρα το βρήκα σημαντικό γιατί είναι υπόδειγμα, είναι προτυπικό για το πώς πρέπει να δημοσιολογούν οι άνθρωποι: με σοβαρότητα, αξιοπρέπεια και μέτρο. Ούτε αγάπησε ξαφνικά τον Πανούση (αυτές τις γελοιότητες που βλέπουμε συχνά όταν πεθαίνει κάποιος) ούτε βέβαια είπε κακίες ή πέταξε σπόντες (όπως κανουν πολλοί που δεν έχουν καν τον στοιχειώδη σεβασμό απέναντι στο γεγονός του θανάτου). Η κίνηση του Νταλάρα είναι αξιέπαινη.''\nΧρήστος Γραμματίδης, δημοσιογράφος. Χωρίς άλλο σχόλιο από εμένα. Μόνο να συμφωνήσω πως στον θάνατο μπροστά έτσι πρέπει. Από φίλους κι εχθρούς (εντός ή εκτός εισαγωγικών).\nΟ Γιώργος Νταλάρας συζητά με τον Γιώργο Λιάνη για το θέμα που βρίσκεται στην αιχμή της επικαιρότητας...\n«Μακεδονομάχος ή Μακεδονολάτρης» ο Γιώργος Νταλάρας;\nΕκτός από τις χρηστικές πληροφορίες και κάτι χαριτωμένο που αφορά και στο forum...\nΛέμε: «Είμαι ο Γιώργος Νταλάρας» και όχι «είμαι ο κύριος Νταλάρας»''\n"Σύγχρονοι / Παραδοσιακοί Μουσικοί" - Μιχάλης Τζουγανάκης\nΗ Δ.Γαλάνη εχτές στο Μέγαρο μαζί με τους ΤΑΚΙΜ και Chronos Project.\nΤο Σάββατο στις 22.30 το βράδυ αφιέρωμα στον Λουκιανό Κηλαηδόνη. Μεταξύ πολλών θα μιλήσει και ο Γιώργος Νταλάρας. Από την ΕΡΤ1.\nΟ δικός μας Λουκιανός ένα χρόνο μετά.\nΣυνέντευξη στην εβδομαδιαία εφημερίδα ΤΟ ΠΟΝΤΙΚΙ και στον Μηνά Βιντιάδη σήμερα.\n15.2.2018 / ΜΗΝAΣ ΒΙΝΤΙAΔΗΣ\nΤον γνωρίζω από το ’84, είχα πάρα πολλές ευκαιρίες να κατανοήσω ποιος πραγματικά είναι, τι θέλει, τι αγαπά, γιατί παλεύει. Νομίζω ότι στον πρόλογο μιας συζήτησης με τον κορυφαίο Έλληνα τραγουδιστή, τα λόγια αδυνατούν...\nΠριν από λίγες μέρες, περάσαμε ένα ολόκληρο απόγευμα στο στούντιο που ηχογραφεί τα καινούργια του τραγούδια. Ήρεμος, χαμογελαστός, σαν να βρίσκεται στο καθιστικό του σπιτιού του, αφήνεται στον φακό του Σπύρου Κατωπόδη, με τον οποίο μιλάνε για ψάρεμα και μηχανές, μεγάλες αγάπες του Γιώργου Νταλάρα. Όταν τελειώνει η φωτογράφιση καθόμαστε μπροστά στην κονσόλα κι αρχίζουμε την κουβέντα. Ο νέος δίσκος και η μουσική, η Αριστερά και η κρίση, ο Μίκης κι ο Πανούσης, η ελπίδα και η φυγή, όλα μας απασχόλησαν σ’ αυτή τη συνέντευξη...\nΆλλη μια φορά – φαντάζομαι ο λογαριασμός χάθηκε – που μπαίνετε στο στούντιο να γράψετε τραγούδια. Τι αλλάζει κάθε φορά, ποιο είναι το συναίσθημα που σας κυριεύει;\nΟλοκληρώσαμε αυτές τις μέρες έναν δίσκο με τον Γιώργο Καζαντζή. Τον Γιώργο τον γνώρισα σ’ ένα βαρύ κλίμα, στο θάνατο του αγαπημένου μου Σταύρου Κουγιουμτζή, στη Θεσσαλονίκη. Γίναμε φίλοι γρήγορα και δώσαμε μια αμοιβαία υπόσχεση να κάνουμε έναν δίσκο. Έτσι προέκυψε το «Έρωτας ή τίποτα». Ο Γιώργος είναι ένας πολύ καλός συνθέτης. Τα τραγούδια δεν έγιναν κατά παραγγελία, γιατί πέρασαν χρόνια ώσπου να πραγματοποιηθεί αυτή η υπόσχεση, και η δουλειά στο στούντιο κύλησε ωραία και δημιουργικά. Βάλαμε μέσα όλη μας την αγάπη, και ελπίζω αυτό να το εισπράξουν και οι ακροατές. Όταν μπαίνω στο στούντιο, όσα χρόνια και αν περάσουν, είναι σαν να είναι η πρώτη φορά. Με αγωνία, με ενδιαφέρον, με φροντίδα «κεντάμε» και μαστορεύουμε ένα - ένα το κάθε τραγούδι. Είναι σαν τα παιδιά μας, που τα εφοδιάζουμε όσο μπορούμε καλύτερα για να βγουν μετά στη ζωή. Όταν το τραγούδι πάει στον ακροατή, δεν είναι πια δικό μας, ανήκει σ’ αυτόν.\nΚάθε φορά που δίνετε ζωή σ’ ένα τραγούδι τι νιώθετε; Ότι κάτι λέτε στον ανώνυμο ακροατή, συνδιαλέγεστε με την ψυχή σας, με εκείνους που αγαπάτε;\nΝιώθω χαρά και ικανοποίηση. Ίσως γιατί δεν έχω κάνει παρά ελάχιστες – αν όχι καμία – υποχωρήσεις, σύμφωνα βέβαια με τη δική μου κρίση και το δικό μου συναίσθημα. Τραγουδάω και παίζω τραγούδια που αγαπάω και εκτιμάω και έχω την ελπίδα ότι θ’ αρέσουν και στους αποδέκτες τους. Το τραγούδι βέβαια είναι κάτι μαγικό. Δεν μπορείς ποτέ να προεξοφλήσεις την τύχη του.\nΤο λαϊκό και το ρεμπέτικο τραγούδι είναι πάντα η πρώτη επιλογή σας...\nΤο ρεμπέτικο πρώτα. Είναι τα πρώτα μου ακούσματα. Είναι το είδος που έχω μελετήσει περισσότερο, μαζί με το παραδοσιακό. Μ’ αρέσουν όμως πολύ και τα λαϊκά τραγούδια, όχι μόνο τα δικά μας, όλα τα λαϊκά τραγούδια της Μεσογείου και τ’ ανατολίτικα. Στην ελληνική μουσική μ’ αρέσουν οι συνθέτες που επηρεάστηκαν απ’ το ρεμπέτικο. Όπως ο Θεοδωράκης, ο Χατζιδάκις, ο Ξαρχάκος ή ο Κουγιουμτζής.\nΗ Αριστερά, η κοινωνική δικαιοσύνη, ήταν πάντα μέσα στα πιστεύω σας. Πώς νιώθετε, πώς δημιουργείτε στην Ελλάδα του σήμερα;\nΝιώθω αμήχανος, ανήσυχος και πληγωμένος αρκετά χρόνια τώρα. Μιλήσατε όμως για Αριστερά. Η πραγματικότητα ωστόσο, ή η ιστορική αλήθεια αν θέλετε, δεν συντίθεται από τα γεγονότα που ζούμε κάθε εποχή, ούτε από τις εκτιμήσεις της κοινής γνώμης, ούτε από συνθήματα ευκαιριακά, για να κλείσει το φύλλο της αυριανής εφημερίδας. Η Αριστερά, όπως και ο πατριωτισμός και η δικαιοσύνη, έχουν μακρά ιστορία και είναι έννοιες που δεν τις χρησιμοποιούμε από συνήθεια ή από υποχρέωση. Είναι κάτι άλλο που οφείλει να μας παρέχει ασφάλεια, ταυτότητα, θάρρος ή αναστολές, ανάλογα με την ιδεολογία του καθενός. Ας μην ξεχνάμε ότι, πριν από πολλά χρόνια, αυτοί που ήταν υπεύθυνοι για τη διχοτόμηση της Κύπρου θεωρούσαν τους εαυτούς τους «πατριώτες». Την ιστορία και την ιστορική αλήθεια λοιπόν δεν μπορούμε να τη φέρουμε εποχιακά στα μέτρα μας. Η δική μου Αριστερά και η δική μου κοινωνική δικαιοσύνη είναι ο μπούσουλας της δικής μου ζωής και πράξεων. Με την ευχή και την ελπίδα πάντα να εξελίσσεται συλλογικά, με έναν τρόπο που θα είναι ωφέλιμος για τον τόπο μου.\nΗ κρίση είναι, κυρίως, οικονομική. Ωστόσο ο μεγάλος κίνδυνος είναι η κατάλυση των αξιών. Πόσο σας φοβίζει;\nΝα, αυτό σας έλεγα. Αυτό είναι που φοβάμαι πιο πολύ. Ότι διχόνοιες και διχασμοί από ασήμαντες αφορμές, ή ακόμα χειρότερα, από δοτές αφορμές, εστιάζουν στη λεπτομέρεια και μας κάνουν να χάνουμε όλη την εικόνα. Είναι απίστευτο το πώς δεν μπορούμε να βρούμε στα μεγάλα μας θέματα ένα μίνιμουμ επίπεδο συνεννόησης. Αυτό το γεγονός, ότι δεν υπάρχει ένας νέος άνθρωπος που να εμπιστεύεται έναν ηγέτη, που δεν έχει ένα παράδειγμα προς μίμηση, για μένα είναι πολύ ανησυχητικό.\nΚαι η Ευρωπαϊκή Ένωση; Είναι μια οικογένεια ή ένα ασύνδετο μωσαϊκό διαφορετικών πολιτισμών και πεποιθήσεων;\nΜάλλον έτσι είναι, αν και μερικές από τις ευρωπαϊκές χώρες με τις πιο παλιές δημοκρατίες έχουν έναν καλύτερο μπούσουλα. Ειδικά στα θέματα της κοινωνικής δικαιοσύνης που αναφέρατε, στην παιδεία ή στην περίθαλψη... Το όραμα της ενωμένης Ευρώπης δεν νομίζω ότι το χάλασαν οι διαφορετικοί πολιτισμοί. κυρίως το χάλασε ο νεοφιλελευθερισμός, η μη ύπαρξη σύγχρονης νομοθεσίας με γενναίες βελτιώσεις για το προσφυγικό, για το οποίο η Ευρώπη είναι υπεύθυνη σε μεγάλο βαθμό για την ολιγωρία της. Αυτά μας οδήγησαν στην Ευρώπη των δύο ταχυτήτων, στη φτωχή και στην πλούσια, στη βόρεια και στη νότια, στη νεοφιλελεύθερη και στη διαμαρτυρόμενη. Η Ευρώπη έμεινε πολύ πίσω από το μοντέλο του διαφωτισμού που οραματίστηκε. Θα προλάβει να το αναπληρώσει; Δεν ξέρω να σας πω. Από την άλλη, μοντέλο υπαρκτό καλύτερο, δεν βλέπω να υπάρχει. Αυτό δε σημαίνει βέβαια ότι πρέπει να το βάλουμε κάτω και ν’ αφήσουμε τις ακραίες φωνές του εθνικισμού, και ακόμα χειρότερα του ναζισμού, να τη διαλύσουν ή να τη βουλιάξουν στο μίσος.\nΤα κόμματα του σήμερα πόσο σας εκφράζουν ως πολίτη;\nΕ, φαντάζομαι όπως και εσάς. Πολύ λίγο. Παρ’ όλα αυτά, προσπαθώ να βρω ανθρώπους, πρόσωπα τουλάχιστον, από τον χώρο πάντα, που καλύπτουν τις ιδέες μου... Δεν μ’ αρέσει και το να γυρίσω τελείως την πλάτη. Αυτούς έχουμε. Αν αδιαφορήσουμε, πώς θα γίνουν καλύτεροι;\nΑν λέγατε κάτι στον πρωθυπουργό, αυτό που σας ενοχλεί περισσότερο, τι θα ήταν;\nΤα νέα παιδιά, που τα σπούδασαν οι γονείς τους με τόσο κόπο και τόσο μόχθο, που παίρνουν το ομματιών τους και φεύγουν.\nΤι περιμένετε αύριο για τη χώρα μας; Ελπίζετε, είστε απογοητευμένος;\nΔεν είμαι ικανοποιημένος, είμαι πολύ ανήσυχος, αλλά δεν μπορώ να σταματήσω να ελπίζω.\nΣυλλαλητήρια, ο Μίκης στην εξέδρα και, όπως πάντα, δυο διαφορετικές απόψεις γι’ αυτή την πράξη του...\nΟ Θεοδωράκης με την παρουσία του, πέρα από το σοκ και τη συγκίνηση που μετέδωσε σε όλους όταν απευθύνθηκε στις χιλιάδες κόσμου υπό τον ήχο των τραγουδιών του, πρέπει να παραδεχτούμε ότι, με την παρουσία του, λειτούργησε και σαν μοναδικός καταλύτης, που προστάτευσε τον χώρο και τον κόσμο. Δεν άφησε κανένα περιθώριο ώστε να μετατραπεί η εκδήλωση και η ανάγκη του κόσμου να διαδηλώσει σε εθνικιστικό παραλήρημα ή, ακόμα χειρότερα, σε φασιστική φιέστα. Αυτό του το χρωστάμε. Ο Θεοδωράκης είναι ένας και αδιαίρετος. Έχει προσφέρει τόσα πολλά σ’ αυτόν τον τόπο που δεν αντισταθμίζονται με μια πιθανή ενόχληση που προξένησε σε κάποιους.\nΜια φράση, που από παιδί γυρίζει στο μυαλό σας... Παροιμία, γνωμικό, συμβουλή...\n«Μην αναβάλλεις για αύριο αυτό που μπορείς να κάνεις σήμερα», αλλά και «σπεύδε βραδέως». Τώρα το λέω με λόγια. Από μικρό παιδί όμως, τα έκανα από ανάγκη πράξη, γιατί δεν μπορούσα να κάνω και αλλιώς.\nΌλα αυτά που έγιναν με την ΑΕΠΙ πώς τα κρίνετε;\nΑπαράδεκτα, τριτοκοσμικά, με μια απίστευτη προσπάθεια συγκάλυψης των υπευθύνων στο επίπεδο της προπαγάνδας και, δυστυχώς, είναι ένα θέμα που όλοι γνωρίζαμε εδώ και πολλά χρόνια. Τουλάχιστον οι παροικούντες την Ιερουσαλήμ. Ελπίζω πια, τώρα που αποκαλύφθηκαν και επισήμως και διώκονται, να ξετυλιχθεί το κουβάρι και ν’ αναλάβουν επιτέλους οι πνευματικοί δημιουργοί το αυτονόητο, αυτό που συμβαίνει σ’ όλο τον κόσμο, την αυτοδιαχείριση των πνευματικών τους δικαιωμάτων.\nΤο ελληνικό τραγούδι το ζείτε μισό αιώνα, μέρα - μέρα. Πώς εξελίχτηκε, ποιοι είναι οι σταθμοί, οι άνθρωποι και οι δίσκοι που, κατά τη γνώμη σας, το καθόρισαν;\nΚατ’ αρχάς οι πρόσφυγες, οι Σμυρνιοί. Σπουδαίοι μουσικοί, όπως ο Παπάζογλου, ο Τούντας, ο Σκαρβέλης, ο Σέμσης, ο Περιστέρης και μετά ο Βαμβακάρης, ο Τσιτσάνης, ο Καλδάρας, ο Χατζιδάκις, ο Θεοδωράκης, ο Ξαρχάκος, ο Άκης Πάνου, ο Νικολόπουλος, ο Μούτσης, ο Μαρκόπουλος, ο Κουγιουμτζής, ο Σπανός, η Ευτυχία Παπαγιαννόπουλου, ο Λευτέρης Παπαδόπουλος, ο Νίκος Γκάτσος, ο Μάνος Ελευθερίου, η Νικολακοπούλου, ο Σαββόπουλος, ο Μικρούτσικος, ο Χάρης και ο Πάνος Κατσιμίχας, ο Μαχαιρίτσας, ο Κραουνάκης, ο Μάλαμας και οι όλοι οι νεώτεροι. Και είναι πάρα πολλοί που συνέχισαν και συνεχίζουν πολύ άξια. Είμαι κοντά σ’ αυτούς τους νέους ανθρώπους και στηρίζω τα τραγούδια τους. Είναι πολλοί που γράφουν εξαιρετικά τραγούδια. Επίσης είναι και οι σπουδαίοι ερμηνευτές. Είχαμε και έχουμε πολύ καλούς τραγουδιστές στην Ελλάδα. Και είναι βέβαια και οι αφανείς ήρωες, που τους ξεχνάμε πολλές φορές, οι μουσικοί, οι εκτελεστές, αυτοί οι άξιοι άνθρωποι που με το ταλέντο, την έμπνευση και τη δεξιοτεχνία τους δίνουν ζωή στο τραγούδι. Μια ολόκληρη κοινωνία ανθρώπων που συντρόφευσε και συντροφεύει τον κόσμο στις χαρές του και στις λύπες του.\nΗ μουσική στην Ελλάδα σήμερα είναι μια τέχνη που μπορεί να παρέμβει;\nΝαι, το πιστεύω απόλυτα. Για σκεφτείτε, επειδή λέγατε προηγουμένως για την ΑΕΠΙ και την πνευματική ιδιοκτησία, την τεράστια καταστροφή που υπέστη το τραγούδι και η δισκογραφία με την εύκολη δημιουργία παραπροϊόντων με σύντομη ημερομηνία λήξεως από τη μία και την έλλειψη νόμων για τη χρήση του διαδικτύου από την άλλη. Καταστράφηκαν επαγγέλματα, κλάδοι ολόκληροι, οι δίσκοι δεν υπάρχουν σχεδόν και οι εξαιρετικοί μουσικοί μας είναι αναγκασμένοι να ζουν με ένα μεροκάματο του Σαββάτου και αυτό αν το πάρουν. Σαφώς η μουσική και το τραγούδι είναι μια τέχνη που μπορεί να παρέμβει. Και παρεμβαίνει ακόμα και σ’ αυτό το ξερό τοπίο, χωρίς σχεδόν καμία μουσική εκπομπή, χωρίς κανέναν ιδιωτικό ή δημόσιο φορέα να επενδύει στο τραγούδι, που είναι σύμφυτο με τον Έλληνα και την ιδιοσυγκρασία του.\nΑπ’ όλα όσα διάβασα με αφορμή την ανθρώπινη δήλωσή σας για τον θάνατο του Τζίμη Πανούση, κράτησα μια φράση ενός συναδέλφου μου, του Δημήτρη Κανελλόπουλου, που μάλιστα δεν σας γνωρίζει προσωπικά: «Το πόσο οκέι είναι ο Νταλάρας φάνηκε και από την ανακοίνωσή του, προ ημερών, για το θάνατο του Τζιμάκου. Αλλά και αυτό παρεξηγήθηκε και έπεσαν να τον “φάνε”. Τι τα θες...». Σας πίκραναν τα σχόλια για την κίνησή σας αυτή;\nΛίγο. Είμαι συνηθισμένος πια. Να σας πω την αλήθεια, δεν τα παρακολούθησα κιόλας. Εγώ σοκαρίστηκα και λυπήθηκα. Σας το λέω όσο πιο απλά και ανθρώπινα μπορώ, όπως το αισθάνομαι. Το ότι ένας άνθρωπος μ’ έχει αδικήσει σε προσωπικό επίπεδο και μέσω της δικαιοσύνης βρίσκω το δίκιο μου, είναι το ηθικό μέρος και το τυπικό. Το άλλο είναι το ανθρώπινο, η ψυχή. Φεύγει ένας νέος άνθρωπος που κάνει μια δουλειά, μια τέχνη τέλος πάντων που συγγενεύει με τη δική μου, με δυο παιδιά, με γονείς Μικρασιάτες, με έναν αδελφό που έχασε πρόσφατα, ανθρώπινη ιστορία σαν τη δική μου. Ε, σε κάνει να λυπάσαι πιο πολύ. Αν είχες και κάτι ανοιχτό από το παρελθόν, αυτό είναι όλο. Κανονικοί άνθρωποι είμαστε όλοι. Όποιος το ξεχνάει και προτιμά να ετεροπροσδιορίζεται μέσα από τον θαυμασμό του ή το μίσος του προς τρίτους, νομίζω ότι είναι δικό του θέμα.\nΈνα όνειρο, μια επιθυμία σας, που δεν έχει γίνει ακόμα πραγματικότητα;\nΚάθε φορά που μπαίνουμε μέσα στον μικρό χώρο που δεν φωτίζεται ποτέ και δεν έχει παράθυρα, στο στούντιο εννοώ, κάτι φτιάχνουμε. Μικρό ή μεγάλο. Μέχρι να το δούμε να τελειώνει, τι νομίζετε ότι κάνουμε; Ονειρευόμαστε. Μικρά όνειρα που μας κρατάνε στη ζωή και διώχνουν το ζόφο στον οποίο ζούμε, ειδικά τα τελευταία χρόνια. Και βέβαια και σε προσωπικό επίπεδο, είναι αυτά τα δύο αγοράκια, τα εγγόνια μου, που μεγαλώνουν μαγικά κάθε μέρα και θέλω να είμαι καλά να τα δω εφήβους.\nΈνας στίχος, από τα εκατοντάδες τραγούδια που έχετε ερμηνεύσει, που λέει πολλά για σας...\nΑυτή την εποχή μου έρχεται συχνά στο μυαλό η φράση του Μάνου Ελευθερίου. «Οι ελεύθεροι κι ωραίοι ζουν σε κάποιες φυλακές, μες στα τείχη που ‘χει χτίσει ο καθένας για να ζήσει τις μεγάλες του στιγμές». Προεκτείνοντάς το, μπορεί να δει κανείς τα θετικά αυτών των «τειχών» μέσα σ’ αυτήν την ανερμάτιστη και διχαστική εποχή που ζούμε. Ίσως αυτές οι φυλακές να είναι μεταφορικά τα όριά μας, τα ιδεολογικά, τα αισθητικά, τα καλλιτεχνικά, τα κοινωνικά. Από την άλλη, είναι πολύ δύσκολο ν’ απομονώσω κάτι μέσα από τα τόσα πολύ καλά τραγούδια που είχα την τύχη να πω. Μήπως το «έχω έναν καφενέ που ακούει όλο τα ίδια» του Λευτέρη Παπαδόπουλου, δεν είναι επίκαιρο; Ή του Γκανά το «σ’ αυτόν τον τόπο δε βρίσκεις εύκολα το στόχο, γιατί το κέντρο δεν είναι ακίνητο σαν δέντρο»...\nΠέντε σταθμοί στη ζωή και στην καριέρα του Γιώργου Νταλάρα. Ή ίσως είναι και λίγοι παραπάνω...\n Πηγαίνοντας πίσω, η γνωριμία μου, η συνεργασία μου και η ταύτισή μου με τον Σταύρο Κουγιουμτζή.\n Η απόφασή μου πολύ μικρός να αφήσω τα νυχτερινά κέντρα και να επιλέξω άλλον δρόμο στο τραγούδι.\n Η γνωριμία, η συνεργασία και τα ταξίδια μου με τον Μίκη Θεοδωράκη.\n Ο Καλδάρας και η «Μικρά Ασία».\nΤα «50 χρόνια ρεμπέτικο».\n Ο Λοΐζος και ο Λευτέρης.\n Οι συναυλίες στο Ολυμπιακό Στάδιο.\nΗ συνεργασία με τις μεγάλες συμφωνικές ορχήστρες σε όλο τον κόσμο.\n Οι συναυλίες για την Κύπρο.\nΟι παραστάσεις με τον Κώστα Γαβρά ''και με φως και με θάνατον ακαταπαύστως...'' στο Μέγαρο Μουσικής.\nΣτη ζωή μου, η Άννα, η Γιωργιάννα και τα εγγόνια μου.\nΟ νέος δίσκος είναι...\nΟ νέος δίσκος είναι τα τραγούδια του Γιώργου Καζαντζή που σας είπα και προηγουμένως, το «Έρωτας ή τίποτα», με πρώτο τραγούδι που είναι ήδη στα ραδιόφωνα το «Στα μισά του έρωτα βγαίνει ο δολοφόνος» της Ελένης Φωτάκη. Ο Γιώργος έγραψε δέκα πολύ όμορφα τραγούδια, σε στίχους της Ελένης Φωτάκη, του Γιώργου Ανδρέου, της Ναντίνας Κυριαζή, του Ιωάννη Πανουτσόπουλου και του Μάνου Ελευθερίου, που τα αφιέρωσε στη μνήμη του Σταύρου Κουγιουμτζή. Λέει το ρεφρέν ''πάντα στα μισά του έρωτα, βγαίνει ο δολοφόνος, και γυρνά σαν ίσκιος κλαίγοντας όταν μ'αγαπάς''.\nΠώς είναι να δραπετεύεις...\nΈνα απόγευμα καλοκαιριού στη Σύρο. Ποια είναι η πρώτη αίσθησή σας;\nΒαθιά ανάσα και ελευθερία. Ανάμεικτη μυρωδιά: θυμάρι, θάλασσα και βενζίνη της βάρκας. Η Τήνος απέναντί μας, πεντακάθαρη. Φύγαμε...\n«Πολλά ντεσιμπέλ, καθόλου επαφή»!\nΑύριο Παρασκευή 23 Φεβρουαρίου (2 το μεσημέρι) μαγνητοσκοπημένη συνέντευξη στην εκπομπή Art Box του Epsilon.\nΕχτές έγινε η επίσημη πρεμιέρα στο Εθνικό του έργου ''Ψηλά από τη γέφυρα'' με πρωταγωνιστή τον Γιώργο Κιμούλη. Για πρώτη φορά στο Εθνικό ο Κιμούλης κι απορώ που δεν τον κάλεσε τόσα χρόνια κάποιος... Οι φωτογραφίες από την σελίδα του Εθνικού Θεάτρου.\nΣτο Έθνος της Κυριακής συνέντευξη του Γ.Νταλάρα στην Αναστ. Κουκά. Από το ogdoo η ενημέρωση.\nΕΘΝΟΣ της Κυριακής (25.2.18) όπως ανέβηκε από την επίσημη σελίδα του Γ.Νταλάρα.


«Εξοικονομώ κατ’ οίκον» με χρηματοδότηση έως 17.500 ευρώ | Newspepper\nΠριμοδοτούνται τα παιδιά με 5% το καθένα.\nΥπάρχουν περισσότερες εισοδηματικές κατηγορίες.\nΣε περίπτωση επιλογής του ωφελούμενου πριμοδοτούνται και τα δύο Πιστοποιητικά Ενεργειακής Απόδοσης (αρχικό και τελικό ΠΕΑ).\nΗ αίτηση γίνεται ηλεκτρονικά μέσω ειδικής διαδικτυακής εφαρμογής, η οποία θα είναι έτοιμη σε λίγες ημέρες, ενώ θα υπάρχει και αντίστοιχο helpdesk για την υποστήριξη των αιτουμένων.\nΠροηγούμενο άρθροΟι αθλητικές μεταδόσεις 18/10/17\nΕπόμενο άρθροΗ απάντηση Καμμένου στη ΝΔ για το κόστος των F-16


Μετάλλαξη Όμικρον: Τα συμπτώματα και οι οδηγίες των ειδικών - BORO από την ΑΝΝΑ ΔΡΟΥΖΑ - boro.gr\nΑρχική/Υγεία/Η Υγεία μου/Μετάλλαξη Όμικρον: Τα συμπτώματα και οι οδηγίες των ειδικών\nJanuary 7, 2022\tΗ Υγεία μου, Υγεία\nΚορωνοϊός έχει μπει για τα καλά στην καθημερινότητά μας εδώ και δύο χρόνια. Οι μεταλλάξεις του είναι πολλές με την τελευταία την Όμικρον να κερδίζει έδαφος τις τελευταίες εβδομάδες.\nΠρώτη αναφορά έγινε από μελετητές στην Νότια Αφρική και στην συνέχεια στις 26 Νοεμβρίου του 2021 ο Παγκόσμιος Οργανισμός Υγείας της έδωσε το εν λόγω προσωνύμιο. Τα στοιχεία που μας δίνουν οι ειδικοί αναφέρονται κυρίως σε ήπια νόσηση η οποία στους ανεμβολίαστους μπορεί να γίνει σοβαρότερη.\nΚόπωση και κούραση\nΌλα τα παραπάνω παραπέμπουν σε ένα κοινό κρυολόγημα που πολύ εύκολα μπορεί να παραπλανήσει τον ασθενή. Σε αντίθεση με άλλες παραλλαγές, σε αυτή δεν παρουσιάζεται αγευσία και ανοσμία. Επίσης ο χρόνος επώασης του ιού περιορίζεται στις 2- 4 μέρες. Στην δέλτα ο χρόνος αυξάνεται στις 4 με 7 μέρες, ενώ στην πρωταρχική μορφή του ο covid χρειαζόταν μέχρι και 15 μέρες. Ωστόσο, η μεταδοτικότητά της είναι αρκετά μεγαλύτερη, γεγονός που δύναται να αυξήσει τα κρούσματα, τις νοσηλείες αλλά και τους θανάτους.\nΟι εμβολιασμένοι και οι νοσήσαντες δεν ξεφεύγουν από την ασθένεια, αν και η σοβαρότητα της είναι ελάχιστη και μπορεί να μην εμφανιστούν συμπτώματα. Ο Dr. William Schaffner ειδικός σε μολυσματικές ασθένειες και καθηγητής του Πανεπιστημίου Vanderbilt συμφωνεί με αυτή την άποψη.\nΚαραντίνα και ανάρρωση\nΣύμφωνα με τις νέες οδηγίες η καραντίνα των ανθρώπων που νοσούν από Όμικρον εκτείνεται σε πέντε ημέρες. Εάν τα συμπτώματα και ιδιαίτερα ο πυρετός παραμένουν, τότε η καραντίνα αυξάνεται στις 10 μέρες. Όταν το διάστημα αυτό παρέλθει το άτομο υποχρεούται να φορά μάσκα υψηλής προστασίας ή διπλή μάσκα όπου κυκλοφορεί ακόμα στο σπίτι όταν έρχεται σε επαφή με τρίτους.\nΤα εμβολιασμένα άτομα και με τρίτη δόση που ήρθαν σε επαφή με θετικό κρούσμα πρέπει και εκείνα να ακολουθούν τις οδηγίες για την μάσκα που αναφέρθηκαν παραπάνω και πέντε μέρες μετά την έκθεση θα πρέπει να κάνουν τεστ κορονοϊού. Σε ό,τι αφορά στους ανεμβολίαστους και εμβολισμένους με μία ή δύο δόσεις οι οδηγίες αρχικά αναφέρουν παραμονή στο σπίτι για πέντε μέρες. Μετά το πέρας των ημερών πρέπει να πραγματοποιηθεί διαγνωστικό τεστ PCR ή Rapid. Σε περίπτωση που βγει θετικό τότε ισχύει ότι αναφέρεται πιο πάνω.\nCOVID-19 , υγεία


Με ξυπνάει μια γλυκιά φωνούλα από την γειτονιά: "Μπαμπά βρέχει!", "Άρχισε να βρέχει!"\nΧουζουρεύω λίγο ακόμη στο κρεβάτι, δεν υπάρχει τίποτα καλύτερο από το να μην έχεις άγχος να ξυπνήσεις και να αισθάνεσαι αυτή τη γλυκιά δροσούλα πάνω από τα σεντόνια σου.\nΣηκώνομαι και κάνω βιαστικά 2 δουλίτσες πριν πιω τον καφέ μου.\nΧαλαρώνω, μυρίζει χώμα!\nΈχω τα παράθυρα ανοιχτά και βλέπω έξω τον βρεγμένο δρόμο. Έχει υγρασία αλλά δεν με νοιάζει...εδώ έχει υγρασία και το κατακαλόκαιρο....\nΑυτή η μυρωδιά, ο συννεφιασμένος ουρανός, και η ησυχία έξω είναι κάτι που μου είχε λείψει...\nΈτσι δεν κάνουμε σε κάθε αρχή εποχής; Πάντα δεν μας έχει λείψει όταν έρχεται;\nΗ βροχή καθαρίζει.\nΗ βροχή ποτίζει το χώμα και δίνει ζωή.\nΗ βροχή μας δίνει το νερό της.\nΗ βροχή χρειάζεται!\nΣίγουρα δεν θα μου άρεσε με τίποτα να ζω σε μια χώρα που βρέχει συνεχώς, δεν θα το άντεχα ψυχολογικά. Ποιος Έλληνας το αντέχει;...\nΌμως στην χώρα μας είμαστε τυχεροί, πολύ τυχεροί γιατί η όμορφη αυτή εναλλαγή καιρού που συμβαίνει μας σώζει από πολλά. Από αρρώστιες, από κατάθλιψη, από , από...\nΚαι εκείνο το σκάσιμο του ήλιου, τις παγωμένες ημέρες του χειμώνα, πόσο όμορφο είναι;\nΠόσο το χρειαζόμαστε;!\nΑυτά τα πρωτοβρόχια του Φθινοπώρου που κρατούν λίγο και ποτίζουν την ψυχή και το μυαλό μας με έμπνευση και δύναμη είναι πραγματικά υπέροχα!\nΤα παιδιά στην γειτονιά το έχουν καταευχαριστηθεί, παίζουν με τα κοντομάνικα τους στη βροχή και ευχαριστιούνται κάθε στάλα της!\nΘέλω και εγώ πολύ να βγω έξω και να βραχώ...\nΤι παθαίνουμε όταν μεγαλώνουμε και μας ενοχλεί και μια στάλα νερό να πέσει πάνω μας...;\nΠόσο έχουμε χάσει το νόημα της διασκέδασης και της ζωής;\nΘα πάρω παράδειγμα τα παιδιά.\nΑν και με αυτό τον όμορφο καιρό, απολαμβάνω πολύ μέσα τον καφέ και την παρέα σας, θα πάω έξω και θα περπατήσω.\nΝα μυρίσω το χώμα και να ευχαριστηθώ τα δώρα του Φθινοπώρου!\nΥ.Γ. Έρχεται διαγωνισμός.... :-)\nβροχή πρωτοβρόχια χώμα\nΕτικέτες βροχή πρωτοβρόχια χώμα\nKaterina Verigka 7 Σεπτεμβρίου 2013 - 2:30 μ.μ.\nΑχ γεια σου βρε Κατερινάκι μου!! Αυτο το θέλω κι εγώ πολύ να βγω έξω και να βραχώ, με έλιωσε!! Το έχω νιώσει! :) Να αφηνόμαστε και λίγο ε; Πολύ μη μου άπτου γίναμε τα τελευταία χρόνια, μη βραχούμε,μη κρυώσουμε..μη μη μη!\nΠολύ μου άρεσε αυτή η βροχούλα σήμερα! Και με έπιασε όρεξη να ακούω ελληνικά έντεχνα..Άντε να χειμωνιάσει να πάμε σε ρεμπετάδικα, χαχα ο καθένας με τον πόνο του! Τα νυχτοπερπατήματα με φίλες είναι αναζωογονητικά, έχω πολύ καιρό να τα κάνω!!Καλό σαββατοκύριακο φίλη μου!!\nKaterina Valsamidi 8 Σεπτεμβρίου 2013 - 1:22 μ.μ.\nΝαι βρε κοριτσάκι μου, πολύ μη μου άπτου έχουμε γίνει..!\nΠολύ μου άρεσε η πρόταση σου για τα ρεμπετάδικα, αυτά είναι τα καλά και όμορφα!\nΠολλά φιλάκια Κατερινάκι μου γλυκό!\nStella Papadaki 7 Σεπτεμβρίου 2013 - 3:14 μ.μ.\nΑυτη η μυρωδιά απο τα πρωτοχρονιά ειναι μαγική :)\nΚαλο Σ/ΚΚατερινα μου :)\nKaterina Valsamidi 8 Σεπτεμβρίου 2013 - 1:23 μ.μ.\nΚαλό υπόλοιπο Κυριακής Στελλίτσα μου!\nairis 8 Σεπτεμβρίου 2013 - 11:53 π.μ.\nΚαλημέρα Κατερίνα μου! Εδώ δεν έβρεξε τελικά, παρά τη χθεσινή αλλαγή στο σκηνικό. Μάλιστα αυτή τη στιγμή έχουμε ξανά λιακάδα.\nΑυτή τη μυρωδιά της ποτισμένης από τη βροχή γης.... θέλω κι εγώ να την αισθανθώ ξανά!\nΠέρυσι το Φθινόπωρο έγραφα κι εγώ κάτι αντίστοιχο:\nKaterina Valsamidi 8 Σεπτεμβρίου 2013 - 1:28 μ.μ.\nΠολύ όμορφη η ανάρτηση σου Αριστέα μου!\nΌπως διάβασα και κάπου, δεν γίνεται να δεις ουράνιο τόξο, χωρίς λίγη έστω βροχή!\nΣιγά σιγά θα έρθουν οι βροχούλες σε όλη την Ελλάδα και θα μας ξεπλύνουν.\nFLORA GIA 8 Σεπτεμβρίου 2013 - 7:03 μ.μ.\nΚάποτε κυκλοφορούσε το τραγουδάκι:\n"Φθινοπωριάτικη βροχή σαν κλάμα παιδικό\nστον ίδιο το σκοπό\nεσύ η βροχή κι εγώ"\nκαι μου άρεσε τόσο πολύ....\nKaterina Valsamidi 9 Σεπτεμβρίου 2013 - 3:55 μ.μ.\nα, δεν το ξέρω αυτό ή τουλάχιστον έτσι νομίζω... θα ψάξω να το ακούσω!\nme (maria) 8 Σεπτεμβρίου 2013 - 11:06 μ.μ.\nΑ δε φοβάμαι να βραχώ, αλλά με προϋποθέσεις!!\nΑν π.χ. είμαι σπίτι ή γυρίζω σπίτι και μπορώ μετά να κάνω αμέσως ένα ζεστό μπάνιο ευχαρίστως να γίνω παπί...αλλά να βραχείς και να είσαι έξω και να στεγνώσουν τα ρούχα πάνω σου δεν το συνιστώ ειδικά το χειμώνα, μια και την έχω πάθει άπειρες φορές..ξεχνάω την ομπρέλα..χαχα!\nΕδώ δεν έβρεξε ακόμα...έχω να μυρίσω βρεγμένο χώμα από την 1=η Αυγούστου...θα ήθελα να ρίξει μια βροχούλα τώρα...αλλά να μην το παρακάνει πάλι το χειμώνα (δυτική Ελλάδα=Λονδίνο χωρίς το Big Ben και τα υπόλοιπα..χαχα)\nKaterina Valsamidi 9 Σεπτεμβρίου 2013 - 3:54 μ.μ.\nχαχαχα! Μαράκι μου πολύ γέλασα με την απάντηση σου!\nΕύχομαι σύντομα να σας ρίξει μια σύντομη βροχούλα, έτσι για την μυρωδιά!\nkathycallie 9 Σεπτεμβρίου 2013 - 9:12 π.μ.\nΚαι σε μας δυστυχώς δεν έβρεξε χθες! Κρίμα γιατί κι εγώ λατρεύω την βροχή. Δεν πειράζει όμως... ο χειμώνας είνα κοντα... και μ' αρέσει!! Callie by Antohmeli\nΝα είσαι καλά Callie μου!\nΕύχομαι και εκεί σε εσάς να ρίξει μία και να σας δροσίσει!\nMairi Grasia 9 Σεπτεμβρίου 2013 - 10:48 μ.μ.\nΕχεις δικιο κι εμενα μου αρεσει και μου αρεζε απο μικρη να περπαταω στη βροχη , αληθινα το απολαμβανα, η μυρωδια του βρεγμενου χωματος ειναι μοναδικη, φιλακια Κατερινα!\nKaterina Valsamidi 10 Σεπτεμβρίου 2013 - 10:09 π.μ.\nΕίναι όντως υπέροχη αυτή η μυρωδιά...!


Πέταξαν δεμένους μέσα στο Νερό Στρατιώτες των Ειδικών Δυνάμεων. Εσείς τι λέτε, θα Καταφέρουν να Βγουν Ζωντανοί; - Fanpage\nΠέταξαν δεμένους μέσα στο Νερό Στρατιώτες των Ειδικών Δυνάμεων. Εσείς τι λέτε, θα Καταφέρουν να Βγουν Ζωντανοί;\nΑν υπάρχει κάτι που πρέπει να ξέρετε σίγουρα για την ομάδα ειδικών δυνάμεων θάλασσας, στεριάς και αέρα του αμερικανικού στρατού (SEAL) είναι ότι τα μέλη της ξέρουν πώς να επιβιώνουν. Μπορούν να καταστρώσουν ένα σχέδιο υπό οποιεσδήποτε συνθήκες και να ξεφύγουν από τις περισσότερες θανατηφόρες καταστάσεις που είναι γνωστές στον άνθρωπο.\nΣαν μέλος της ομάδας SEAL, μπορεί κανείς να βρεθεί σε πολλές επικίνδυνες καταστάσεις. Έτσι είναι απαραίτητο να γνωρίζει πώς να εκτιμήσει μια κατάσταση με μια ματιά.\nΟ Clint Emerson, πρώην μέλος της SEAL, δημοσίευσε πρόσφατα ένα βιβλίο με τίτλο “100 Deadly Skills” (“100 θανατηφόρες ικανότητες”) στο οποίο παρουσιάζει τις μεθόδους επιβίωσης που χρησιμοποιούνται. Παρακάτω σας παραθέτουμε ένα απόσπασμα του βιβλίου για το πώς να επιβιώσετε σε περίπτωση πνιγμού.\nΑν βρεθείτε ποτέ σε τέτοια κατάσταση, είναι λογικό να θέλετε να είστε όσο πιο προετοιμασμένοι γίνεται. Διαβάστε παρακάτω για να μάθετε περισσότερα.\nΟ Clint παραθέτει στο βιβλίο του λεπτομερή κόλπα και συμβουλές για το πώς να επιβιώσει κανείς και να σωθεί από πνιγμό.\n“Όταν ένας μυστικός πράκτορας πιάνεται σε εχθρική περιοχή, οι πιθανότητες επιβίωσης είναι χαμηλές”, γράφει ο Clint. “Αντί να τον πάνε για δίκη, πιθανόν να τον κάνουν να εξαφανιστεί – γι’αυτό και οι μυστικοί πράκτορες εξασκούνται στο πώς να αποδρούν ενώ είναι δεμένοι χειροπόδαρα και στο νερό αλλά και στην στεριά.”\n“Τους δένουν, τους πετάνε μέσα στο νερό και τους αφήνουν να πνιγούν. Ένας καλά εκπαιδευμένος μυστικός πράκτορας διαθέτει κάποιες ικανότητες που μπορούν να τον βοηθήσουν να επιμηκύνει την ζωή του μέχρι να τον βρουν ή μέχρι να βγει στην στεριά.”\n“Όσον αφορά την επιβίωση στο νερό, το κλειδί είναι ο έλεγχος της αναπνοής. Το σώμα επιπλέει αν οι πνεύμονες είναι γεμάτοι νερό – έτσι είναι σημαντικό να παίρνει κανείς βαθιές αναπνοές και να εκπνέει γρήγορα.”\n“Η πλευστότητα στο γλυκό νερό είναι πιο δύσκολη, αλλά εφικτή. Ο πανικός μπορεί να οδηγήσει σε υπεραερισμό, ο οποίος είναι και ο νούμερο ένα εχθρός.”\n“Τα εμπόδια και η στάση του σώματος μπορεί να κάνουν την αναπνοή δύσκολη, αλλά είναι πάντα δυνατό να αλλάξει κανείς την στάση του σώματος του. Σε ρηχά νερά, μπορείτε να βουλιάξετε μέσα στο νερό, να ακουμπήσετε με φόρα τον βυθό και να βγείτε στην επιφάνεια για να πάρετε ανάσα.”\n“Όταν το πρόσωπο του μυστικού πράκτορα είναι στραμμένο προς τα κάτω, είτε επιπλέοντας, είτε κολυμπώντας, πρέπει να κάνει την πλάτη του σαν αψίδα και να βγάλει το κεφάλι από το νερό.”\n“Σε περίπτωση τρικυμίας, μπορεί να μην έχει χώρο για να βγάλει το κεφάλι του. Αντί γι’αυτό, μπορεί να γυρίσει πλήρως το σώμα του, να πάρει βαθιά ανάσα και μετά να συνεχίσει να κολυμπά.”\nΣτο βιβλίο του περιλαμβάνεται αυτό το σχέδιο που δείχνει πώς να επιβιώσετε σε περίπτωση πνιγμού.\nΕλπίζουμε να μην χρειαστούν σε κανέναν αυτές οι μέθοδοι, αλλά σε περίπτωση που βρεθείτε σε αυτή την θέση, θα ξέρετε τι να κάνετε!\nΑυτό είναι το κούρεμα της χρονιάς που θα ξετρελάνει τις γυναίκες! Ξεχάστε το μακρύ μαλλί [ΦΩΤΟ]\n15 Τραγικές Εικόνες που κυκλοφορούν στο Διαδίκτυο και θα σας κάνουν να Κολλήσετε. Ειδικά η #14, θα σας κάνει να Λιώσετε!


Φόρουμ της Νεολαίας Βορειοηπειρωτών • Προβολή θέματος - Το Άνω Λάμποβο και η εθνικότητα των κατοίκων του\nΤώρα είναι 01:51 am 23 09 2021\nΤο Άνω Λάμποβο και η εθνικότητα των κατοίκων του\nαπό ΑΝΕΣΤΗΣ » 16:10 pm 25 01 2007\nΤο Άνω Λάμποβο, που επικράτησε να ονομάζεται και «Λάμποβο του Σταυρού», βρίσκεται στις υπώρειες του βουνού Μπουρέτο, στην κοιλάδα του Αργυροκάστρου, την οποία διαρρέει ο Δρίνος ποταμός.\nΤα χωριά της Δ(ε)ρόπολης, όπως χωρίζονται από το Δρίνο, ορίζονται στα δυτικά τα χωριά της Άνω και Κάτω Δ(ε)ρόπολης και ανατολικά τα χωριά της ρίζας: Ραντάδες, Επισκοπές Άνω και Κάτω, Γλήνα, Καλογορατζή, Νεπράβιστα, Λιμπόχοβο, και τελευταίο το Λάμποβο, πάνω από τη χαράδρα της Γκρίκας.\nΚατά τον Δροβιανίτη ιστοριοδίφη Ν. Γ. Μυστακίδη (Ηπειρωτικός Αστήρ 1904) το Άνω Λάμποβο κείται στις παρυφές του όρους Πελακού (τα βουνά του Λαμπόβου και της Επισκοπής). Η κωμόπολη του Άνω Λαμπόβου αποτελείται από δύο συνοικίες: την Επάνω και την Κάτω Χώρα. Η Κάτω Χώρα λέγεται και «Λάμποβο Μαζατά». Η λέξη «μαζατά» σημαίνει συγκέντρωση, μάζωξη, συνάθροιση, γιατί οι κάτοικοι ήταν έποικοι, συγκεντρώθηκαν εκεί από άλλες περιοχές.\nΌλοι οι κάτοικοι των χωριών της Ρίζας θεωρούνται γνήσιοι απόγονοι των αρχαίων Πελασγών, γι' αυτό και το παρακείμενο βουνό λέγεται «Πελακού».\nΕκκλησιαστικά η περιοχή υπαγόταν στην δικαιοδοσία της Μητρόπολης Δρυϊνουπόλεως.\nΣτα βορειανατολικά και πίσω από το βουνό Πελακού βρίσκεται το Χλωμό (Χωριό του Πωγωνιού).\nΌπως όλοι οι Ηπειρώτες, έτσι και οι Λαμποβίτες, εξαιτίας των πολεμικών περιπετειών, αλλά και εξαιτίας του λειψού και άγονου εδάφους, ταξιδεύτηκαν σε πολλά μέρη του κόσμου και κυρίως στη Ρουμανία, Ρωσία, Κωνσταντινούπολη και Αμερική. Οι ταξιδεμένοι Λαμποβίτες εξαγόρασαν το χωριό τους από τους μπέηδες του Αργυροκάστρου και του Λιμπόχοβου. Μετά την εξαγορά του λάμπρυναν το χωρίο τους με κτίρια και σχολεία. Ανήγειραν τρία σχολεία (δύο Αρρεναγωγεία και ένα Παρθεναγωγείο).\nΔυστυχώς, οι Τουρκαλβανοί του Λιμπόχοβου, από φθόνο για την πρόοδο του Λαμπόβου, αλλά και για την εμμονή τους στην ελληνική τους καταγωγή και ιδεολογία, καιροφυλάκτησαν και όταν βρήκαν την ευκαιρία μετέτρεψαν το χωριό σε ερείπια. Στις 6 Αυγούστου 1943, υποστηριζόμενοι και από τους συμμάχους τους Ιταλούς και Γερμανούς, περιέλουσαν τα σπίτια με πετρέλαιο και τα έκαψαν. Οι κάτοικοι αναγκάστηκαν να φύγουν στα βουνά και στις σπηλιές, για να γλιτώσουν από τη μανία των Τουρκαλβανών. Όταν μετά από μέρες επέστρεψαν, πάσχιζαν να συμμαζέψουν τα αποκαΐδια και να ξαναφτιάξουν το νοικοκυριό τους.\nΣε παλαιότερες εποχές το βουνό καλυπτόταν από δάση, τα οποία, δυστυχώς, κάηκαν από τους κατοίκους για ανθράκευση και από άλλες περιπέτειες. Όλη η οροσειρά φημιζόταν για τα αρωματικά φυτά και τα βότανα.\nΑπέναντι από το Λάμποβο προς τα δυτικά αρχίζουν τα χωριά της Λυντζουριάς, με πρώτο τη Στεγόπολη, (χωρίζεται από το Λάμποβο από τη χαράδρα της Γκρίκας, την οποία διαρρέει το ποτάμι της Σούχας που συμβάλλει στο Δρίνο ποταμό. Η Στεγόπολη είναι η ιδιαίτερη πατρίδα του αείμνηστου Άλεξ Μαμμόπουλου, αξιόλογου πνευματικού ανθρώπου του Βορειοηπειρωτικού χώρου.\nΣτις αρχές της δεύτερης χιλιετίας (γύρω στο 1103) πολλοί εκ των κατοίκων του Λαμπόβου αναγκάστηκαν να μετoικήσoυν εξαιτίας επιδρομών και από άλλες αιτίες σε πολλά μέρη της Ηπείρου και του Ελλαδικού χώρου και αποτέλεσαν ξεχωριστές κοινότητες. Αρκετοί μετοίκησαν και εγκαταστάθηκαν σε μια περιοχή του Τελεπενίου, την οποία ονόμασαν Κάτω Λάμποβο. Το Κάτω Λάμποβο θεωρείται αποικία του Άνω Λαμπόβου. Από το Κάτω Λάμποβο, απόγονοι των εποίκων του Άνω Λαμπόβου, κατάγονται οι μεγάλοι ευεργέτες Ευαγγέλης και Κωνσταντίνος Ζάππας, οι οποίοι ποικιλοτρόπως ευεργέτησαν το έθvος σε καιρούς χαλεπούς και συνέτειναν αποφασιστικά στην ανάπτυξη και την πολιτιστική του εξέλιξη και άνοδο. Το Κάτω Λάμποβο, επειδή από αυτό κατάγονται οι Ζαππαίοι, ονομάζεται και «Λάμποβο του Ζάππα».\nΗ λέξη Λάμποβο, κατά τον Μυστακίδη, είναι σλαβική. Με την ίδια κατάληξη απαντούμε και ονόματα πολλών άλλων χωριών στην Ήπειρο όπως: Γράμποβο (εκ του Γραμπιτσά), Χόρμοβο (εκ του Χόρμου), Κουμάνοβο (εκ του Κουμάνου), Λιμπόχοβο (εκ του Λιμπόχου) κ.τ.λ.\nΌπως αναφέρει o Aλέξ. Μαμμόπουλος (Ηπειρος, τ. A΄, Αθήνα 1961, σ. 27-28) και ο Μυστακίδης (Ηπειρωτικός Αστήρ 1904), κατά την αρχαιότητα ο Ολύμπιος, γιος του Στράτωνος, κυριάρχησε στην περιοχή και μετέφερε την πρωτεύουσα της ηγεμονίας από την Τρανουσίλη στο Λάμποβο και «έκτισε φρούριον εις το χαονικόν μέρος επί του Σουχατού ποταμού επάνω δε τούτου προς το βαθύπεδον εις το όρος, έστησεν άγαλμα του Kρόνου και έτερον του Πανός νυν δε βρίσκεται χώρα λεγομένη Λάμποβον».\nΤο φρούριο αυτό που έκτισε ο Ολύμπιος το ανακαίνισε ο αυτοκράτορας Ιουστινιανός A΄ (527-565). Ερείπια σώζονται μέχρι σήμερα. Η τοποθεσία αυτή από τους κατοίκους ονομάζεται Παλαιόκαστρο.\nΟ Ιερός Ναός του Αγίου Δημητρίου\nΟ Ναός του Αγίου Δημητρίου, χτισμένος στα βυζαντινά χρόνια, το 997 μ.Χ, βρίσκεται στην Πάνω συνοικία (Πάνω Χώρα) του Άνω Λαμπόβου. Μέχρι το 1946 διατηριόταν σε πολύ καλή κατάσταση. Οι Λαμποβίτες πανηγύριζαν τη γιορτή του Αγίου την ημέρα της μνήμης τoυ στις 26 Οκτωβρίου.\nΣυγκεντρώνονταν όλοι οι Λαμποβίτες καθώς και πολλοί συντοπίτες τους από τα γύρω χωριά. Πριν σφραγίσουν τα σύνορα με τα ηλεκτροφόρα συρματοπλέγματα από το καθεστώς του Εμβέρ Χότζα, οι ταξιδεμένοι Λιμποβίτες στις Ηνωμένες Πολιτείες Αμερικής έστελναν χρήματα για την συντήρηση του ναού. Δυστυχώς, κατά την περίοδο της αθεϊστικής πολιτικής της Αλβανίας, ο ναός ερειπώθηκε, όπως συμβαίνει με όλες τις εκκλησίες στην Αλβανία, οι οποίες μετατράπηκαν σε στάβλους και αποθήκες.\nΕγγραφή: 15:07 pm 01 12 2006\nRe: Το Άνω Λάμποβο και η εθνικότητα των κατοίκων του\nαπό Επισκέπτης » 19:51 pm 23 12 2009\nΣΥΓΧΑΡΗΤΗΡΙΑ ΓΙΑ ΤΗ ΜΕΛΕΤΗ ΣΑΣ.\nΣΥΝΕΧΙΣΤΕ ΕΙΣΤΕ ΣΑΝ ΟΑΣΗ ΜΕΣΑ ΣΤΗΝ ΕΡΗΜΟ ΠΟΥ ΖΟΥΜΕ ΠΑΓΚΟΣΜΙΩΣ.


Τα 7 λευκά του βρίσκονται την πρώτη ημερομηνία | Amibio-Project.eu\nΟι άνθρωποι ανταποκρίνονται, ελεγχθεί και θέλει να δείξει καλύτερη πλευρά της. Δεν είναι λοιπόν περίεργο που αυτό γιατί το ένα ή το άλλο μπορεί να πέσει από το κράσπεδο ή απελπιστική beschönt. Αλλά και πάλι, παιδιά, είστε κολλημένοι!\nΓια να εξοικειωθούν με μικρές διορθώσεις πραγματικότητα (ακόμα) επιθυμητή, η οποία κυριαρχούν όχι μόνο τις γυναίκες να γνωρίσουν τέλεια. Οι άνδρες, επίσης, όπως να φορούν για πρώτη φορά σε πολύ παχιά πριν, σχετικά με την ενισχυμένη γνωριμία καταρρέουν πρόσοψη. Αλλά δεν μπορεί να τον κατηγορήσει, μετά από όλα θέλει απλά ως ένα δεν ισούται με δυσάρεστες αλήθειες κουνήθηκε. Και πάνω απ 'όλα, θέλει ένα πράγμα: Θέλει να παρουσιάσει τον εαυτό της με τον καλύτερο φως έτσι ώστε να χάσετε την καρδιά σας.\nΠαρ 'όλα αυτά, θα πρέπει να είναι θορυβώδη σε αυτό το μικρό λευκό ψέμα:\n1. Δεν είμαι πραγματικά ένα online dater!\nΕίτε εσείς πήρε να ξέρετε τώρα online ή ντεμοντέ στην πραγματική ζωή: Το γεγονός ότι έχετε καιρό σπουδάσει στις πύλες ή εφαρμογές σε μια ημερομηνία ή ακόμη και τη μεγάλη αγάπη που κανείς δεν θέλει να παραδεχτεί. Έτσι, ας online dating εμπειρία υποτιμήσει του και να μην τον ρωτήσω σχετικά με τον αριθμό των ημερομηνιών της! Βασικά, ο καθένας έχει από μόνο φορές εντελώς reingeschnuppert μικρή για να την αποκλείσει ως εντελώς ρομαντικοί. Και αν έχετε erklickt σε αυτό το εισαγωγικό μάθημα, τότε δεν έχει σημασία, αλλά είναι κατά κάποιον τρόπο η μοίρα.\n2. Θα ακολουθήσει ένα πρόγραμμα σκληρής προπόνησης!\nΜπορείτε να δείτε, και έρχεται κατευθείαν από το άθλησης ή ήταν ένα μεγάλο γύρο του τζόκινγκ στο πάρκο; Ναι, στην πραγματικότητα, αυτός είναι πάντα σε κίνηση! Όλη την ώρα! Πάνω απ 'όλα, για να σας εντυπωσιάσει με την ικανότητά του. Ποιος θέλει ένα σάπιο κάλτσα δεδομένων; Έτσι, τον έπαινο για το φίλαθλο πνεύμα του.\n3. Shopping'm πραγματικά το απολαμβάνει!\nΓια να συνοδεύσει τις γυναίκες ψώνια, βρήκε μεγάλη! Είναι επίσης εντελώς καλός σύμβουλος σε όλα τα θέματα styling. Σάββατο εξαρτάται σε μπουτίκ drängeligen, για να κρατήσει το πορτοφόλι και τα ψώνια, η οποία τον κάνει τίποτα. Του αρέσουν τα τρεξίματα πόδια και εντελώς επίπεδη για να δημιουργήσει την τέλεια φούστα τζιν για να βρείτε. Είναι τόσο κακό που έχασε το «Sports Show». Um ναι, περιμένουν να δουν την ευφορία στις πιο στάσεις σε τέσσερις εβδομάδες.\n4. Σχεδόν καθαριστεί!\nΜια σύντομη στάση στο διαμέρισμά του και σας επαινέσω την παραγγελία του; «Ω, αυτό είναι σχεδόν καθαριστεί, συγγνώμη για το χάος!» Λοιπόν, ξέρουμε! Εμείς, φυσικά, δεν θα μπορούσε ποτέ να παραδεχτούμε ότι έχουμε καθαριστεί για ώρες και ακριβώς έχουν τοποθετηθεί μέσα στη θέα αυτού που πρέπει οπωσδήποτε να δείτε με την πρώτη ματιά στο ράφι.\n5. Έχουμε ζήσει μαζί μας χώρια.\nΝαι, ναι, το πράγμα με την Ex. Αν το οποίο ήταν πραγματικά η περίπτωση, τότε μια νέα αγάπη είναι πραγματικά τώρα τίποτα με τον τρόπο. Αλλά οι περισσότεροι διαχωρισμοί έχουν δυνατότητες δράμα, ένα τέλος, να κλαίει για πάντα. Ας το ελπίσουμε ότι δεν ήταν εκεί!\n6. Δώσουν προσοχή στη διατροφή μου εντελώς.\n«Σίγουρα, μου αρέσει να τρώνε υγιεινά φορές!» Το σνίτσελ πιάτο σήμερα είναι σίγουρα η απόλυτη εξαίρεση, στην πραγματικότητα ο ίδιος φαίνεται επίσης πολύ κοντά σε μια ισορροπημένη διατροφή και φυσικά τον τίτλο «οργανικό». Κάνει σας αρέσει, επίσης, την εν λόγω εταιρεία να εγκαταλείψει υδατάνθρακες κάνουν 18 ώρες! Jo, wer πιστεύει θα σωθεί!\nΌχι, αυτός καταλαβαίνει το μηδέν! Τώρα, όμως, πρέπει στα αρχικά στάδια τουλάχιστον προσποιούνται ότι θα είναι σε θέση να κατανοήσουν όλες τις σκέψεις σας! Πραγματικά δεν περίμενα ότι έχουμε δει μέσα από τη γνωριμία και κατανοητό.


27 Φεβρουαρίου 2021 - 23:08 27 Φεβρουαρίου 2021 - 22:36\nΑνέβηκε από: zachopoulouvi 140 Προβολές διάστημα, μπάλα, Μπαχαμες, μυστήριο\nΗ μπάλα, η οποία ζυγίζει στα 41 κιλά, βρέθηκε από μια Βρετανίδα, η οποία περπατούσε στην παραλία και είδε να ξεπροβάλει από την άμμο ένα πράγμα σαν «ασημένιο φωτεινό φεγγάρι».\n«Πήγαμε να περπατήσουμε σε διαφορετικό σημείο από το συνηθισμένο και παρατήρησα αυτό το ασημένιο λαμπερό φεγγάρι να φαίνεται από την άμμο», είπε στον Independent. «Μπορούσαμε να δούμε τα ρωσικά γράμματα στο πλάι, έτσι ξεκινήσαμε να σκάβουμε για να δούμε περισσότερα από αυτό, κάτι που ήταν λίγο τολμηρό, δεδομένου ότι δεν είχαμε ιδέα τι ήταν», πρόσθεσε.\nΟ Mark Morabito, πρόεδρος της Virgin Galactic, ο οποίος επί του παρόντος εκπαιδεύεται να γίνει αστροναύτης, δήλωσε ότι είναι 99% βέβαιος ότι πρόκειται για δεξαμενή υδραζίνης από «κάποιου είδους έναν πύραυλο». Αυτοί οι μη επανδρωμένοι πύραυλοι χρησιμοποιούνται για την εκτόξευση δορυφόρων στο διάστημα.\nΗ Δρ Sarah Hudspith, αναπληρώτρια καθηγήτρια στα ρωσικά στο Πανεπιστήμιο του Λιντς, δήλωσε ότι πιστεύει ότι το αντικείμενο μπορεί να προέρχεται από την Κούβα, «δεδομένου ότι η Κούβα ήταν σύμμαχος της Σοβιετικής Ένωσης, από την οποία απέκτησε κάθε είδους εξοπλισμό».\n«Υπό ελεγχόμενες συνθήκες, οι χειριστές στοχεύουν συνήθως αυτά τα κομμάτια να απορροφηθούν και να καταστραφούν στο «νεκροταφείο διαστημικών σκαφών» σε ακατοίκητη περιοχή του νότιου Ειρηνικού Ωκεανού, με επίκεντρο το «Σημείο Νέμο» το πιο απομακρυσμένο σημείο από οποιοδήποτε κομμάτι στεριάς στη Γη», είπε.\n«Αλλά φυσικά, δεν εισέρχονται όλοι οι δορυφόροι στην ατμόσφαιρα υπό τέτοιες ελεγχόμενες συνθήκες», πρόσθεσε.\nΣτέλνουν ένα κουλούρι Θεσσαλονίκης στο διάστημα! Μέσα σε ειδικό μπαλόνι\n1 Φεβρουαρίου 2018 - 15:19 Βαγγέλης Βουλάγκας Δεν επιτρέπεται σχολιασμός στο Στέλνουν ένα κουλούρι Θεσσαλονίκης στο διάστημα! Μέσα σε ειδικό μπαλόνι\n11 Σεπτεμβρίου 2019 - 21:50 tziraikou26 Δεν επιτρέπεται σχολιασμός στο Μπαχάμες: Στους 2.500 οι αγνοούμενοι μετά το πέρασμα του κυκλώνα Ντόριαν


Πως μπορώ να αυξήσω τον τζίρο μου;\nPosted October 22, 2013 November 11, 2014 Angelo Labrou\nΟι περισσότεροι πελάτες μας συμφωνούν, “το πρόβλημα μας είναι ο τζίρος… θελουμε να αναπτυχθούμε αλλά δεν έχουμε τον τρόπο”.\nΠως μπορώ να αυξήσω τον τζίρο;\nΥπάρχουν πολλοί τρόποι για μια επιχείρηση να αυξήσει τον τζίρο της:\nΑύξηση της μέσης παραγγελίας\nΑύξηση της μέσης επισκεψιμότητας ανά πελάτη\nΑφού αυτοί οι τρόποι είναι γνωστοί γιατί δεν αναπτύσσονται οι περισσότερες επιχειρήσεις; Οι τρόποι ανάπτυξης ακούγονται απλοί αλλά προφανώς στην πράξη δεν έιναι και τόσο εύκολοι. Εδώ θέλω να σου κάνω δύο ερωτήσεις:\nΤι ποσοστό των κερδών έχει επενδυθεί στην ανάπτυξη σου και του προσωπικού σου;\nΤι ποσοστό των χρημάτων σου έχει επενδυθεί για marketing;\nΑν ανήκεις στο 99% η απάντηση είναι σχεδόν 0 και για τις δύο παραπάνω ερωτήσεις.\nΕίναι σαν ο Γιουσέιν Μπόλτ να περιμένει να ξαναπάρει το χρυσό μετάλλιο χωρίς να ξανακάνει προπόνηση\nΑντίθετα, οι σταθερά πετυχημένες επιχειρήσεις επενδύουν συστηματικά στην ανάπτυξη τους και το μάρκετινγκ. Πολλές μικρές επιχειρήσεις έχουν τη λανθασμένη πεποίθηση ότι αν έχεις ένα καλό προϊόν δεν χρειάζεσαι μάρκετινγκ.\nΑναλύσαμε πολλές επιχειρήσεις και διαπιστώσαμε ότι το πρόβλημα των χαμηλών πωλήσεων οφείλεται σε 3 βασικά πρωτογενή προβλήματα:\nΔεν υπάρχει συγκεκριμένος, και ελκυστικός, στόχος\nΔεν υπάρχει η κατάλληλη ψυχολογία\nΔεν εκμεταλλεύεται σωστά το κανάλι των social media για προσιτό και αποτελεσματικό marketing\nΈχοντας ήδη δημιουργήσει νέες πωλήσεις εκατοντάδων χιλιάδων ευρώ, μπορούμε να πούμε με ασφάλεια ότι οι πελάτες μας απολαμβάνουν κορυφαίες υπηρεσίες Business Coaching και Social Media Marketing. Θέλουμε όμως να δώσουμε και λύσεις σε πολλές επιχειρήσεις που δεν έχουν τη ρευστότητα αυτή τη στιγμή να επενδύσουν στις υπηρεσίες μας.\nΑποφασίσαμε λοιπόν να μοιραστούμε μαζί σου όλα τα μυστικά της επιτυχίας μας με απλό τρόπο που να μπορείς άμεσα να τα υλοποιήσεις στην επιχείρηση σου. Στο fooqin business online coaching θα μάθεις:\nΠως να θέτεις σωστούς στόχους και να χαράζεις πορεία για την επιτυχία τους\nΠως να σετάρεις εύκολα την ψυχολογία σου ώστε να βλέπεις λύσεις για οποιοδήποτε πρόβλημα\nΠως να εκμεταλλευτείς σωστά το Social Media Marketing για να παίρνεις πωλήσεις και όχι μόνο likes\nΚαι όλα τα παραπάνω θα τα μάθεις στο δικό σου χρόνο με άνεση από το σπίτι ή το γραφείο σου! Κάνε κλικ εδώ για να ξεκινήσεις.\nbusiness coachingcoachinggrexcelmentoringsocial media marketing\n⟵Top Gun Google Hangout with Mike Koenigs and Ed Rush\nΜη σταματάς πουθενά⟶


Επέστρεψε στην Ελλάδα ο Αλέξης Παππάς – Τι είπε για James, Μπάρτζη, Τριαντάφυλλο - ΠΙΣΤΕΨΕΤΟ\nΕπέστρεψε στην Ελλάδα ο Αλέξης Παππάς – Τι είπε για James, Μπάρτζη, Τριαντάφυλλο\nPosted On : 26 Απριλίου, 2021 Published By : Χριστιάννα Καλλίρη\n«Δεν χειρίστηκα ποτέ κανέναν, αν ήμουν δεν θα κοιτούσα να μείνω στο παιχνίδι;»\nΣτην Ελλάδα επέστρεψε μετά την αποχώρηση του από το Survivor ο Αλέξης Παππάς και έκανε τις πρώτες δηλώσεις του στην εκπομπή Love It.\n«Οι πιθανότητες να φύγω στο μυαλό μου ήταν απειροελάχιστες. Ήταν περισσότερο κίνητρο για μένα τον τελευταίο καιρό να φέρω τον James σε μια προσωπική μονομαχία και να δούμε τι θα γίνει, παρά να φτάσω στον τελικό. Είχε κουράσει η τριβή ανάμεσα σε εμένα και τον James και είπε ο κόσμος ότι είναι η κατάλληλη ευκαιρία να σταματήσει αυτή η διαμάχη.\nΈχω ένα τρόπο να μεταφέρω την αλήθεια και να κόβει τα γόνατα. Πολλές φορές ήμουν πιο καυστικός από ό,τι θα περίμεναν. Ήμουν πάντα ψύχραιμος και περίμενα κάποιος να κάνει την λάθος κίνηση. Μόλις την έκανε θα την χρησιμοποιούσα κάποια στιγμή εναντίον του.\nΌλα ξεκίνησαν τότε που ο Νίκος σε ένα παιχνίδι ζητούσε επίμονα να επικοινωνήσουμε στα αγγλικά με τον διαιτητή ότι αυτό που έκανε ο αντίπαλος ήταν φάουλ για να το αλλάξει. Του είπε ο James ότι δεν έγινε και τίποτα, εκείνος τα πήρε στο κρανίο και έριξε χοντρά μπινελίκια στην ομάδα. Του είπα ότι επειδή δεν είμαι σε φάση να ακούω τα μπινελίκια σου, ας το αφήσουμε καλύτερα, πες ένα συγγνώμη και όλα καλά. Όταν γυρίσαμε στην παραλία ήταν λες και του είχα βάλει το μαχαίρι στον λαιμό. Τότε ο James υποστήριζε τα λόγια μου και μετά από μερικές ώρες τα γύρισε και υποστήριξε 100% τον Νίκο. Τότε έπιασα τον Chris και πήγαμε βόλτα στο δάσος και βρήκαμε φαγητό. Ξέσπασε ένας μεγάλος θυμός από τον James. Δεν ισχύει ότι παίξαμε ξύλο με σεκιουριτά, θα με είχαν αποβάλει από το παιχνίδι. Από τότε γεννήθηκε η επιθυμία μου να σπάσω αυτό το τρίο», είπε ο Αλέξης Παππάς.\nΣτη συνέχεια, ο πρώην παίκτης του Survivor, ανέφερε τα εξής: «Με την Ελευθερία δεν γνωριζόμασταν απέξω και όταν με έλεγε «αγάπη μου» μου κακοφάνηκε. Από τη στιγμή που μου είπε ότι δεν είχα σκοπό να έρθω πιο κοντά σου για να αφήσω να εννοηθεί ότι ερωτικά κάτι τρέχει με εμάς, το κατάλαβα.\nΟ Ηλίας Μπόγδανος είναι έξυπνο παιδί αλλά χάνει εύκολα τον έλεγχο.\nΔεν χειρίστηκα ποτέ κανέναν. Αν ήμουν δεν θα κοιτούσα να μείνω στο παιχνίδι;\nΟ Τριαντάφυλλος είναι ιδιαίτερη περίπτωση. Νομίζω ότι όλα τα παιδιά τον αγαπάνε. Έχει κουραστεί και ο ίδιος. Όσο περνάει ο καιρός, περισσότερο θέλει να φύγει, παρά να μείνει».\nSurvivor 4 Ηλίας Μπόγδανος Survivor Αλέξης Παππάς\nΤο ελικόπτερο Ingenuity πέταξε πιο ψηλά στον πλανήτη Άρη – News.gr\nΠότε περιμένουμε τον πέμπτο κύκλο της αγαπημένης σειράς – News.gr